Blas Uberuagari elkarrizketa Sustatu.eus - Teknologia albisteak\nBlas Uberuagari elkarrizketa\n2008-11-25 : 10:11\nBlas Uberuaga Buber ezaguna da Interneteko euskal esparruan, Buberren euskal orria sortu zuelako joan den hamarkadan, sareko lehen euskal baliabideetako bat. Euskal jatorriko idahoarra da Blas, baina ez dugu elkarrizketatu ez euskal diasporaz, ez Interneteko euskal presentziaz galdetzeko, baizik eta energiaz, fisika nuklearraz eta Estatu Batuen politikaz jarduteko.\nBlas Uberuagak 37 urte ditu, New Mexicon bizi da, ezkondua dago eta alaba bat du. Seattle hirian ikasle zela sortu zuen Buberren orria, baina orain, funts handiko argitalpenak sinatzen dituen fisikaria da Los Alamos laborategian. Elkarrizketa hau duela egun batzuk egin genion e-postaz ingelesez, joan den asteko Garoñako gertaerak baino lehenago.\nBlas, esaiguzu zein lan eta eginkizun duzun Los Alamos National Laboratory-n\nLehenik, esan dezadan hemen erantzundakoak nire iritziak direla bakarrik, ez nahitaez Los Alamos National Laboratoryrenak (LANL).\nZientzilaria naiz LANL-en. Lantalde batean nago, energia nuklearrerako aplikazioa izango duten materialak ikertzen. Bereziki, erregai nuklear hobeak izan daitezkeen materialetan dugu interesa, eta erreaktore nuklearretako hondakin nuklearrak hobeto tratatzeko balioko luketenetan ere bai. Oinarrizko mailan aztertzen ditugu materialak, aplikazio desberdinetarako bata edo bestea zergatik den hobea ulertzen saiatzen. Zehazki, ordenagailuko simulazioak egiten ditut nik, materialak aztertuz eskala atomikoan, jakiteko eskala atomikoko propietate horiek nola gidatzen duten materialen portaera ingurune nuklear desberdinetan.\n© Lisa Van De Graaff (Blasen emaztea)\nHor asmatu zuten bonba atomikoa... Beldurra izan beharko genioke leku horri?\nBonba hemen asmatu zen, bai, II. Mundu Gerran, naziak ere bonba garatzen ari zirelako kezka akuilatuta (behintzat neurri batean). Munduko zientzialari azkarrenetakoak Los Alamosen zeuden orduan, besteak beste Feynman, Oppenheimer eta Bethe. Gaur laborategiak misio anitzak ditu, eta armagintza lanaren parte handi bat den arren oraindik, egiten den lanean beste alor asko daude, eta horien artean ditugu energia alternatiboan ikerketa (eguzkikoa, biomasa, nuklearra eta ikatz garbia), HIESa, super-kondukzioa, arriskuen detekzio eta murriztapena, eta beste hainbat. Nire ustez, ez da beldurra izateko leku bat. Puntako zientzia gertatzen den leku bat da, Estatu Batuen zerbitzura, eta munduaren zerbitzu guztiontzat inportanteak diren alor askotan.\nEsaiguzu zure ikuspuntua energia nuklearraz.\nTira, nuklearraren aldekoa naiz, pro-nuklearra. Materialetan egiten dugun lanak ez du gaur diferentzia handirik egiten, baina agian oinarriak ezarriko ditu hurrengo belaunaldi nuklearrean hobekuntzak gertatzeko. Munduak izango duen energia behar gero eta handiagoei erantzuteko modu bakarra, nire iritziz, energia nuklearrean dugu. Ez dago inolako modurik energia berriztagarriekin nahikoa energia sortzeko, batez ere mundua oro har AEBetako kontsumo mailetara hurbiltzen bada (eta horixe gertatuko dela ematen du, zenbat eta aberatsago bihurtu herrialdeak, erlazio zuzena dago aberastasunaren eta energiaren erabilpenaren artean).\nEra berean, onartuz energia nuklearrak badakartzala arazoak, eta hondakinena arantzatsua bereziki, bere baitan lekututako kontua da. Toki jakin batean kokatua egon daiteke. Ikatzaren hondakina airera jaurtitzen dugu, eta ez du inork ikusten, baina kantitate ikaragarrietan isurtzen da eta hura kontrolatzea askoz zailagoa da. Gigawatio 1 indarra emango duen zentrala martxan izateko, 8000 tona ikatz behar dituzu, edo hiru libra uranio (1,36 kilo). Horregatik naiz nuklearraren aldekoa.\nNuklearraren hobekuntza horiekin zein harreman du zure lan zehatzak?\nErradiazioari materialek nola erantzuten dioten aztertzen dugu, zein materialek eusten dioten, eta zein desintegratzen diren, eta zergatik. Material berriak iragartzea da kontua, erreaktore hobeak egiteko balioko dutenak, agian 30 urte barru. Hobekuntzek efizientzia ekarri beharko lukete. Hondakinen arazoan ere oso sartuta gaude, zein materialek isolatuko duten ondoen hondakin nuklearra, eta horrekin, energia nuklearraren kezka iturri nagusietako bati erantzuten diogu. Hondakinentzako estrategia hobearekin, industria nuklearrak publikoaren kezka batzuei erantzun ahal izango die, onargarriagoa izan dadin energia azpiegituren berezko parte izatea energia nuklearra.\nEnergia berriztagarriak, klima aldaketa kontrolatu beharra... ez ote dira gai finantza krisiagatik estaliak geratu?\nKezka dago, bai. Estatu Batuetan bakarrik, hain arazo handiak ditugu, ezen diru kantitate ikaragarriak beharko dira horiei aurre egiteko, eta mozketak egingo dituzte presio gutxiago egiten duten kontuetan (hala ere, egia esateko, klima aldaketa gertatzen ari direla sinesten dudan aldetik, ezin dut irudikatu hau baino kontu kritikoagorik, behintzat epe luzera). Beraz, kezkatua nago energia berriztagarrien eta energia nuklearraren ikerketa eta garapenean mozketak egongo ote diren. Nolanahi ere, hau arazo globala da.\nEstatu Batuak dira energiaren per capita kontsumoan lehenetarikoa (baina Kanadak behintzat energia gehiago darabil per capita), eta munduan ekonomiak garatzen joan ahala, jendea aberatsagoa izango da, eta energia gehiago eskatuko dute. Gainera, aldaketa klimatikoa ez da karbono dioxido gehien isurtzen duten estatuetara mugatzen, arazo globala da. Hortaz, mundu mailako elkarlanerako grina gehiago ikustea espero dut, klima aldaketa eta energia gehiagoren beharra, bi kontuak konpondu behar ditugulako. Horretara iristen bagara, mundua elkarlanean arazo hauei serio aurre eginez, arrakastarako gakoa ez da herrialde jakin baten ekonomia zehatzaren baitan egongo. Hori esanda, oraingo krisia globala da berez, eta beharbada horren ondoren inongo estatuk ez du behar bezainbesteko baliabiderik jarriko arazo hauei aurre egiteko.\nKrisia nabaritzen da Amerikako auzuneetan? Zu bizi zaren lekuan, inguratzen zaituen jendearengan?\nBaietz esango nuke. Gure auzunean, zailagoa da etxeak saltzea, baina nik dakidala, ez da desjabetzerik izan. Nolanahi ere, Santa Fe-n, eta nazio osoan, hau arazo handia da, jende asko ukitzen duena. Dendak ikusten ditugu ixten, horien artean kate handietakoak asko. Neure emaztea fisioterapeuta da, eta haien artean ere nabari omen da krisia, jendeak masajeak alde batera uzten dituelako, funtsezkoak ez diren gauzetan gastua murrizteko. Kaleko jendeak gero eta gehiago nabaritzen du, beraz.\nEta, esan dizudan bezala, kezkatzen nau ea gobernuari eragingo dion honek guztiak, presio egiten ez duten gauzak finantziatzeko, horien artean ikerketa eta garapena.\nJendeak gasolina merkea nahi du. Baina ez ote da gasolina garestia planetarentzat hobea agian?\nBat etor naiteke esaldi horrekin. Dagoeneko, AEBetan, ikusi dugu jendea hasi dela kamioneta handiak eta noranahikoak albo batera uzten, auto txiki eta konpaktoagoen alde. 1970eko energia krisian, gasolina prezioak oso gora joan zirenean, gobernuak aukera izan zuen ibilgailu eraginkorragoak bultzatzeko. Gaurko egoeran, gasolina jaisten bada berriro, jendea berriz auto inefizienteetara itzuliko da. Uste dut gasolina garestiagoak merkatuaren bi muturrak bultzatzen dituela: kontsumitzaileak garraio modu eraginkorragoetara bultzatzen ditu (ez bakarrik ibilgailuak, baita garraio publikoa ere, zeina hemen asko igo den gasolina igo denetik) eta behartuko ditu auto egileak beren garapen planak egitera, merkatuan auto efizienteak hartzera. Beraz, banaka sufrituko dugu apur bat gasolina garestiagoarekin, baina epe luzera, auto eraginkorragoak izango ditugu, eta kutsadura ere gutxituko da.\nZer espero duzu Berack Obama hurrengo presidentearengandik energia kontsumo eta ekoizpenaren alorrean?\nObamak adierazi du energia independentzia gehiago behar dugula. Nire ustez, termino desegokia da hori, ez gara sekula energian independenteak izango, beti jasoko dugu energiaren parte bat beste estatu batzuetatik. Helburua behar luke ez harrapatuta egotea energia ekarpen kritikoak egin ditzaketen estatu ez-lagunen eskuetan. Espero dut Obamak energia berriztagarrietan ikerketa berriak finantzatuko dituela, baldin eta finantza krisiaren arazoak eta Irak eta Afganistango gerrak kudeatu ditzakeen. Energia nuklearra onartzen duela ere iradoki izan du, baina hondakinekiz kezka ere azaldu du. Beraz, uste dut ziklo nuklearraren parte horretan ikerketa berria finantzatuko dituela. Baina aurrekontu federalari eskaera asko egiten zaizkio, eta ez dakit nola erantzungo dien guztiei gobernuak.\nObamak irabazita, sentitu duzu "aldaketa iritsi dela Amerikara"?\nTira, aldaketa zehatzak ikusteko goizegi dela uste dut, baina giroa aldatu dela iruditzen zait. Esperantza dut, baina errealista naiz. Eskaera asko zuzentzen zaizkio bai Obamari eta bai gobernuari oro har, eta kontu guztietan ez da hobekuntzarik izango berehala. Esperantza dut dena den, energia ikerketan ez dela merkealdirik izango, beste kontu batzuek garrantzia irabazi ahala. Ez dut uste energiaren arazoari muzin egin diezaiokegunik, jakinda ere beste gauza batzuek gure arreta merezi dutela. Baina uste dut gizon argia dela Obama, jende jantziaz inguratuko dena, eta inork kontu hauei erantzuna eman badiezaioke, itxaropena dut berak ahal izango duela.\nUste duzu Obamak eragingo duela AEBen nazioarteko politikan? Ba ote du alternatibarik Irak edo Afganistanen?\nUste dut eragin handia izango duela, batez ere beste herrialde batzuekin ditugun harremanetan. Estatu Batuek lehen, Bush-en aurretik, zuen posizioaren parte bat berregingo duela uste dut. Bera aukeratu izanarekin soilik, horretarako bidean jarri gara jada, baina asko dago egiteko.\nIrak eta Afganistanen, uste dut plan alternatiboak badituela, baina kontu delikatua da. Gerra horiek amaitu behar ditugu, baina ez dezala horrek esan nahi orain baino okerrago geratzen direla gauzak. Nik uste dut pertsonalki Iraken sartu ez bagina, gure energia Afganistanen bildu izan bagenu, nazioarteko laguntza genuenez hartarako, agian egingo genuen herrialde egonkor bat, Taliban berrindarturik gabe. Beraz, Obamak aditu militarrekin kontsultatuko du ibilbidea, baina hortik zer irtengo den, ez naiz ausartzen iragartzen.\nUste dut Bush bera ere iritsi dela ondorioztatzera etsaiekin hitz egin behar dela, tentsioak konpondu behar baditugu. Uste dut haratago iritsiko dela Obama. Diplomazia gehiago erabiliz, lan sakonagoa konponbideen bila. Irani buruz, ez dut argi benetako arazoa den, ala hala marraztu diguten, etsai berria balitz bezala. Itxaropena dut Obamak egoera berraztertuz, guretzako edo gure aliatuentzako mehatxuaren benetako maila neurtuko duela, eta hori baretzeko lan egin.\nErreaktore nuklear hobeak, energia ekoizpen hobe baterako. Bapo, egin ditzagun, energia mota hori bultzatu dezagun garatzen ari diren herrialdeetan ere. Ez ote du horrek, aldi berean, armentzako moduko materialaren sorkuntza erraztuko, eta proliferazio nuklearra ekarriko.\nApur bat nire jakintza esparrutik kanpo geratzen da hori, baina kontu garrantzitsua da. Proliferazio nuklearraren beldurrez ez dute Estatu Batuek gastatzen duten erregai nuklearra birprozesatzen. Nolanahi ere, orain esploratzen ari garen kontzeptuetan, hau ere kontuan hartu behar da, eta energia nuklearra globalki hedatzen bada, honetaz arduratu beharra dago. Hori esanik, guk zer egin ere, Txinak aurrera egingo du energia nuklearrarekin. Eta nire iritziz hobe genuke haiekin batera lan egin kontsentsuaren bila, bakoitza bere bidetik joan baino.\nLan egin duzu ez bakarrik material nuklearrekin, baita puntako beste esparru batzuetan ere, erdieroaleak esaterako (ingelesez semiconductor, txipak egiteko propietate elektriko bereziak dituzten materialak). Kontatu apur bat horretaz.\nErdieroaleek gizarte modernoan duten garrantzia ikaragarria da. Ordenagailua eta txipak alde guztietan daude, haiek gabe bizimodua oso desberdina litzateke. Bultzada dago txipetako materialen ezaugarriak etengabe hobetzeko, txikiago, azkarrago, merkeago bihurtzeko. Promesa dakarren bide germanioarena da, txipetan germanioa izan, egun silizioa dagoen lekua. Ezaugarri politak ditu germanioan silizioarekin alderatuta, baina erdieroaleen teknologiarako behar den produktu hutsa lortzea zailagoa da. Gu ikertzen ari gara germanioarekin batera zein beste material egon daitezkeen, nahita ala ausaz, nahasketa horren propietateak aztertzeko. Materialaren gaineko ezagutza handitu nahi dugu, ingeniariek fabrikazio prozesuan kontuan hartzeko eta funtzionamendu hobea lortzeko.\nGermanioak ez du gero Polonioa inbadituko.\nEz naiz atzerri politikan aditua, baina ez dut uste aukera handirik dagoenik. Alabaina, Germanioak Polonioa inbaditzen badu, Amerizioa Polonioaren defentsan joango dela uste dut.\nBeste zerbait gehitu nahi zenuke?\nElkarrizketa itxi nahi nuke esanez energia dela gizateriak datozen 50 urteetan aurre egin beharreko erronka handienetakoa. Mendebaldean, bereziki, gure gizartea energia hornikuntzan dago oinarritua, eta munduko beste parte batzuk estandar horretara hurbiltzean, energia eskaria handituko da. Gainera, beroketa globalari aurre egiteko energia garbia behar dugu. Beraz, ez bakarrik behar dugu energia gehiago, oraingo iturrien aurrean alternatibak ere behar ditugu. Ahalegin masiboa behar dugu energiaren arazoari aurre egiteko. Epe luzeko arazoa da, tamalez, eta epe luzeko plangintza behar dugu, eta horrek talka egiten du Mendebaldeko hauteskunde zikloen laburrarekin. Nolabait, hauteskundeetako epe motzetatik askatu behar dugu plangintza egiteko. Gure gobernuen lehenbiziko erronka hori izan behar dela uste dut.\n2008-11-25 : 13:19\nOnartzen det energia nuklearra irtenbide bat izan daitekeela epe luzeera (gaur egungo teknologiakin ez da beste biderik ikusten, baina denborarekin auskalo), baina zer gertatzen da gaur dauden instalazio zaharkituekin? Beste 10 urte Garoña martxan? Hasi gaitezen zaharrak kentzen eta gero-gerokoak, eta bitartean energia berriztagarriari indarra ematea beste aukerarik ez dago.\n2008-11-27 : 09:21\nBlasek elkarrizketaren originala, ingelesez, argitaratu du bere blogean.\nZerbait komentatu nahi duenak, ingelesez moldatzen bada, mesedez han utzi erantzuna eta hariari jarraituko dio Blasek, halaxe adierazi dit berak.


Normaltasun berriko Sanferminak - - euskalerriairratia.eus\nNormaltasun berriko Sanferminak\nJokin Castiella 2020-06-19 13:22\nEz da giro aurten Sanferminak direla eta ez direla, Iruñeko Udalak oraindik ez omen baitu jaia debekatua edo baimendua egongo den argitu nahi.\nEzberdintzeko erraza dirudien horrek giza jokabidean eta Udalak herritarrekiko duen mesfidantza naturalarekin egin du topo. Ez da arraroa pentsatzea Uztailaren 6an hamaiketako masiboak egon daitezkeela Iruñeko Alde Zaharrean eta orain gutxi Mendillorrin ikusitakoak bezalakoak gertatzea.\nBaina arraroa dena da Maya alkatearen udal gobernuak auzoetako jai batzordeei uztailaren 6erako programa alternatibo eta herrikoiak antolatzeko eskakizuna egin izana. Hamarkadak daramatzate Iruñeko herri mugimendu eta eragileek Sanfermin herrikoiagoen alde eginez eta horren aurrean UPN beti irmo izan da horren aurka. Atzo debekatuak eta isun mehatxupean zeuden trikitilari eta kaldereteak, gaur agintarien nahia dira. Harri eta zur geratzeko modukoa. Mundu mailako pandemia bat gertatu behar izan da UPNk Iruñeko herri mugimenduari bide emateko. Normaltasun berriak horrelakoak dakartza dirudienez. Despotismoaren ondoren derrotismo apur bat ere antzematen da UPNren nomaltasun berrian.\nOsasun krisialdiaren aurrean osasuna bermatzearren bakoitzak berea egin behar du; agintariek eta eragile herrikoiek. Horrela ba, askoz ere ulergarriagoa izan da Iruñeko Peñen jarrera; aski ongi ulertu baitute egoera eta erantzun pragmatikoa eman ere; aurten, jairik ez.\nEspero dezagun hurrengo urteetara begira agintariek Sanfermin herrikoiagoen aldeko apustua mantentzea ere.


Patxi Ruizen egoerari «arrazoizko konponbide bat» ematea eskatu du Sortuk, «beranduegi izan baino lehen» : Bidasoko Hitza\nPatxi Ruiz euskal presoaren egoeraren gaineko irakurketa elkarbanatu nahi izan du Sortuk irundar eta hondarribiar guztiekin. Hamaikagarren eguna du gaur euskal preso nafarrak gose eta egarri greban, eta haren «egoera latzaren aurrean» aldarrikapen ugari egin nahi izan dituzte. Haien ustez, euskal preso politikoei aplikatutako «salbuespeneko politika jarraituak» eragin zuzena izan du Patxi Ruizen egoeran ere bai. «Indarrean dagoen espetxe politikak euskal presoen deuseztatze pertsonal eta politikoa bilatzen du. Makinaria errepresibo kalkulatu bat aplikatzen da presoa pertsona gisa birrintzeko, lehenik, eta bere konbikzio politikoetan amore eman dezan, ondoren», diote amorruz.\nRuizen egoerari «arrazoizko konponbide bat» ematea eskatu dute, «beranduegi izan baino lehen». Horretarako. bere bizitza eta osasuna zaintzeaz gain, euskal presoak segurtasuna sentitu dezan beharrezko neurriak hartzea exijitu dute. «Urgentziazko neurri hauekin batera, arazoaren jatorrian dagoen salbuespeneko espetxe politika indargabetu eta presoak etxeratzeko prozesuari ekin behar zaio behingoz». Bide batez, euskal preso politikoentzat soluzio bidea irekitzeko lanean jarraituko dutela berretsi du Sortuk.\nArgi dute konponbidearen ardura ezin dela Ruizen bizkarrean utzi, eta euskal preso politikoen afera konpontzeko egiteko nagusia kalean dagoela nabarmendu dute. «Espainiako Gobernuak du Patxi Ruizen egoeraren ardura. Espainiako Gobernuari dagokio Patxiren bizitza bermatzea», gehitu dute.\nAmaitzeko, nabarmendu dute ez dutela «Patxiren bizitza eta bere egoera bideratzea lehenesten ez dituen inolako ekimenik» babestuko, eta are gutxiago «Patxi irteerarik gabeko egoera batera bultzatu dezaketenean». Era berean, Ruizi eta haren senide eta lagunek elkartasuna helarazi diete, eta oro har, euskal preso politiko guztiei, «azken hilabeteotan bizitzen ari diren egoera zailaren aurrean».


Udagoieneko Mendi Tour zirkuitua Zornotzan hasiko da bihar - bizkaie.biz\nUdagoieneko Mendi Tour zirkuitua Zornotzan hasiko da bihar\nBizkaie! 2017-09-25 09:55 Zinemea\nIgazko edizinoko lau film proiektauko ditue Zornotza Aretoko saioan.\nMendi Film Festival nazinoarteko jaialdiko lanik onenak Bilbotik kanpo erakusteko asmoz sortu dabe Mendi Tour dalako zikloa eta udagoieneko egitaraua bihar, hilak 26, hasiko da, Zornotzan. Abentureagaz, natureagaz eta mendiagaz lotutako gaur egungo ikus-entzunezkorik azpimarragarrienak ikusteko aukerea izango dabe, beraz, ikusleek, 2016ko jaialdiko piezarik onenen aukeraketea izango da eta.\nMendi Tourreko saioetara sartzea doban da. Zornotza Aretokoa martitzen iluntzeko 20:00etan hasiko da eta 2016ko Mendi Film Festivalen erakutsitako lau pelikula nabarmen emongo ditue: E.B.C. 5.300 m (Suitza, film laburrik onenaren sariduna), Annapurna III unclimbed (Austria), Metronomic (Frantzia) eta Freedom underload (Eslovakia, 2016ko sari nagusia).\nUdagoieneko zikloak geldialdi ugari izango ditu, gehienak Bizkaitik kanpo. Zornotzaren ostean, Burgos (urriaren 3, 4 eta 5ean), Sopela (20an), Urnieta (20an), Madril (23tik 26ra), Markina-Xemein (27an), Elgoibar (zemendiaren 9an), Zumarraga (17an), Potes (17 eta 18an) eta Basauri bisitauko ditue Mendi Film Festivaleko pelikularik onenek. Zemendiaren 21ean izango da azken saioa eta, handik lasterrera, Mendi Film Festivalen 10. edizinoa hasiko da, abenduaren 8tik 17ra.\nBeste alde batetik, jaialdiko arduradunek azaldu dabe, irailaren 19tik 21era Mexikoko 30 uritan egitekoa zan zikloa bertan behera itxi dabela, herrialde haretan jazotako lurrikarearen erruz. Lehentasuna kaltetuei laguntzea eta kolpeari aurre egitea dala adierazo dabe antolatzaileek eta Mendi Film Festivaleko arduradunek alkartasun mezua bialdu deutsie mexikarrei.


« Japoniarren ohiturak direla-eta, birusak hedatzeko aukera guttiago du »\nJaponiak 5000 bat kutsatu ditu bakarrik, eta konfinamendua ez da oso-osoa. Gilen Harlouchet Tokyon bizi da azken 5 urte hauetan, Olatz Idoate harekin mintzatu da jakiteko nola bizitzen duen pandemiak eragin egoera.\nLesakako Arcelor Mittaleko langilearen heriotza eta 13 kutsatuak enpresaren negligentziaren ondorio direla salatu du LABek\nHego Euskal Herrian eraikuntza sektorean gehienak lanera itzuli dira aste hontan. Industrian aldiz, baimendutako langileen laurdena baizik ez da lanera joan. Ekonomiaren gelditze osoa behin bukatu ondotik, lantegi batzuk lan karga eskasa dutelako, baina ainitzetan osasun eta prebentzio protokoloak ezin dituztelako osoki segurtatu. Koldo Nausia:\n« Droga atxemaiteko zailago da, publiko berri bat hurbildu zaigu adikziologia zentrora »\nEgoera berezi huntan, sektore guziak hunkituak dira eta baita ere populakuntza derberdinak, tartean, zerbaiti adiktoak diren pertsonak. Arkaitz Aguerretxe Colina Neuro Psikologoa da, Baionako ospitaleko Bizia egiturakoa eta Arantxa Idieder lankidea harekin mintzatu da jakiteko nola iragaiten konfinamendu garai hau:\nAmets Lahetjuzan, Uda Leku elkarteko langilea: “espero dugu instituzioek eta herriko etxeek sustengatuko gaituztela”\nEskola/Ikastolen sartzearekin batera, eskolaz kanpoko jardueretan lan egiten duten egiturek ere beren aktibitatea hasten halko dute. Uda Leku elkartea horietako bat da, Olatz Idoate lankidea, Amets Lahetjuzan Uda Lekuko langilearekin elekatu da:\nAzken eguneratzea hemen: Asteazkena, 2020(e)ko apirila(r)en 15-(e)an 15:05etan\nKultur kronika: Xabi Bandini, « Komunitate Garaiezina » plataforma\nXabi Bandini musikari nafartarrak « Komunitate Garaiezina » izena duen plataformaren bidez, jarraitzaileen laguntza ekonomikoa eta partaidetza lortu nahi du Koronabirusak eragin emanaldien etenaldiari aurre egiteko eta taldeak sortuko dituen edukiak ahalbidetzeko. Ekimen honen berri emanen digu gaur Maia Muruagak:\nHaurren saio parte hartzailea: 19.SAIOA\n2. partean, sofrologia ariketa Maialen Alfarorekin (argazkia). Aitzin, Unai gazteak "Eguzki lorea" ipuina kondatuko du. Aia Perezek "Koronabirusa" kantu-sorkuntza eskainiko. Eta Sohütako ikastolako Anaren asmakizuna entzunen dugu:\n"Landetxe eta kanpinetan, geroa lanbrotsu ikusten dute."\nIkastetxeek konfinamenduaren bukaera ikusten badute, turismo sektoreko aktoreek, ez. Orain hasi beharra zen haientzat sasoina, baina bezeroek banan banan ezeztatzen ari dira. Landetxe eta kanpinetan zertan diren jakin nahi izan dugu. Marga Forestier:\nHaurren saio parte hartzailea: 18. SAIOA\nGutun untzia apaintzeko tailerra MILA Koloreko Zelinekin (arg.) "Kukuaren kantua" Müskildiko Amaiak emanen. "Erbia eta dortoka" Ezpeletako Argia eta Norak. Sohütako ikastolako Albaren asmakizuna. M.Landart eta U.Wolfram Rekalten ipuinak:\nKANTU SORKUNTZA: Marmoka "Bidaibide"\n"Epidemiaren larriena gure gibelean da iparraldean"\nKonfinamendua luzatua eta eskolen idekitzea maiatzaren 11an... Baina zertan da koronabirusaren izurritea Iparraldean? Egoeraren berri hartu dugu Xabi Chabagno Donibane Lohizuneko medikuarekin. Marga Forestier-ren mikroan:\nHaurren saio parte hartzailea: 17. SAIOA\n"Baionako festak ez baditugu uda honetan ospatzen ahal, udazkenean izan beharko dute"\nKANTU SORKUNTZA: Txomin Larronde "Bordagaineko Dorretik 2"\nKANTU SORKUNTZA: Julen Zelaieta “ez dira betiko garai onenak”


Irekia Eusko Jaurlaritza - Gobierno Vasco :: Offshore eolikoak hazkunde handia izango du Europan datozen urteetan\nOffshore eolikoak hazkunde handia izango du…\nBilbao Marine Energy Week Kongresua gaur goizean inauguratu da, Eusko Jaurlaritzako Industria eta Energia sailburu Javier Zarraonandiaren, eta TECNALIAko eta BECeko zuzendari nagusien, Joseba Jauregizar eta Xabier Basañez, hurrenez hurren, parte hartzearekin.\nGaurko jardunaldiaren osagarri, gainera, Iberdrolako Negozio eta Energia Berriztagarrien Ataleko zuzendari Xabier Viterik hitzaldia eman du; bertan, itsas parke eolikoetan kostuen murrizketa errealitate bat dela nabarmendu du, horrelako proiektuei etorkizun esperantzagarria ekar diezaiekeena.\nBihar, berriz, egun osoan, bimep egitasmoari buruzko jardunaldi zientifiko-teknologikoa egingo da. Bizkaiko kostaldean dagoen itsas ikerketa-plataforma hori buiak eta beste gailu flotagarri batzuk probatzeko erabiliko da energia sortzeari begira.\nHonekin batera bidaltzen dugu gaurko inaugurazioaren irudia.\nInformazio gehiago izateko eta elkarrizketak hitzartzeko:\nArantzazu Zugasti 630.585.613\nImanol Zenborain 638.458.042\nTECNALIAko eta BECeko zuzendari nagusien, Joseba Jauregizar eta Xabier Basañez


Wikiloc | ARRETXINAGA 2018 ERTAINE Ibilbidea Markina-Xemein, País Vasco (España)- GPS track\nARRETXINAGA 2018 ERTAINE\n2.994 547 0\nIkusita 270 aldiz, jaitsita 8 aldiz\nSei Ahuntz jun ga alkarreaz aurtengo Markinako martxa motzea: Txurdi, Unai, Joxe, Ziñua, Dani ta neu.\nAntolatzailik motxa ixena ipinitze umik ein daben 4 km.kuai. Guk ein douena be ez da luzi gerta, oingun ez dozku tranpaik ein. Beste aker batzuk inoiz geuaz ibiltxea rebajaten dizenak be ikusi douz luzea juten, hasieran eta metan bakarrik, noski.\nDentici fabrikin atzin Santixa bidi hasteko demaseko enbudu ein dou, geu 120 bizikletero inguru banan-banan pasa bir eta erromesak be aurrea jun nahi.\nBolibarretik Ziortza dun harrizko bidi tarteik eskasena, umela euan eta arriskutsu, oinez ein bir zati handi baten. Gontzugaraire dun pisti ez neban ezautzen, politxe da. Gerrika ta Zeinke auzutan bertako baserri-txaletak admiraten jun ga, ondo zaindutako etxe elegante asko. Pinadixa baten sartu ga goruzko gogor baten eta Sorpresa! Epelde kruza dou, Oitzea ixun 80 km eitxeko asmuaz. Holanik aila ga Lekoiz gainea, jan-eranak ein eta pistan gora Bedartzandiko zelaixeta, porlanin gora nekatu eta aspertzeko moduko bidi, Danik beran kaballitukin anima ez bagaitxun. Urregaraiko eskilarak hasten dizen zelaire giro ederretan aila ga eta eguneko argazkixak ata. Beruzkun hasieri arriskutsu euan, txirristara asko lur soltin, Batzuk ondo pasazue, nik ez.\nIgotzen ezkerrea gora ostabe eta Bonberun bajadatik amaitu dou gaurku, sekule baino bixkorraua eta arazo handirik baik. Zelako famauk gaz ba!


Elkarretaratzea eginen dute Antsoainen, hilaren 26an, haur eskola euskaldun publikoaren alde | Iruñerria | IRUINDARRA\nAntsoainen, sare publikoan, haur eskola euskaldunaren beharra ta eskubidea aldarrikatzeko, elkarretaratzea deitu du guraso talde batek otsailaren 26rako. «Antsoaingo Udalari seme-alaben hizkuntza eskubideak bermatuko dituen konponbide bat exijitzen diogu, ez dugu bigarren mailako herritarrak izaten jarraitu nahi».\nAitor AGIRREZABAL|Antsoain|2020/02/19 Eguneratua:\nAntsoainen, sare publikoan, haur eskola euskaldunaren beharra ta eskubidea aldarrikatzeko, elkarretaratzea deitu du guraso talde batek. (Iñigo URIZ / FOKU)\nAntsoaingo guraso talde batek elkarretaratzea deitu du otsailaren 26rako, 17:30ean, Udal plazan, ‘Antsoainen haur eskola euskalduna orain!’ lelopean. Gaur, toki berean egin duten agerraldian, haien seme-alaben hizkuntza eskubideak bermatuko dituen konponbide bat eskatu diote udal taldeari. «Ez dugu bigarren mailako herritarrak izaten jarraitu nahi», defendatu dute.\nAntsoainen, sare publikoan, ez dago euskarazko eredurik duen haur eskolarik. Luzetik datorren kontua da hau. Horrela, seme-alabak euskarazko murgiltze ereduan eraman nahi izatekotan, Iruñekoetara eraman behar zituzten eta nafar hiriburuko Udalak ezartzen zien kuota gehigarria (83 euro) ordaintzera behartuta zeuden. Duela bi urte, bi udalen arteko akordio baten ondotik, Antsoaingoak beregain hartu zuen kuota hori.\nHala ere, azken bi urteetan ez dutela «aurrerapausorik ikusi» nabarmendu dute. Zentzu horretan, hauteskunde garaian «alderdi politiko bakar batek ere ez zuela gaia programan jaso» azpimarratu dute eta 2020ko aurrekontuak aurkezterakoan ere haur eskola euskalduna sustatzearei ez zaiola partidarik eskaini jakinarazi. Era berean, Udalari bere araudia ez betetzea leporatu diote. «Udal haur eskolako eredua erdalduna bada ere, araudiaren arabera bederatzi hezitzaileetatik seik euskaldunak beharko lukete izan. Ez da betetzen», gehitu dute.\nEgoera aztertuta, «gaia kaleratzeko beharra» hauteman zuten, udaletxean presioa egiten jarraitzen zuten bitartean. Bide horretatik «oraindik erantzunik izan ez duen» instantzia bat sartu zuten azaroan eta Arartekoarengana ere jo dute.\nLaster irekiko da 2020/2021 ikasturteko haur eskolen matrikulazioa eta «Udalak ez duela konponbiderik eskaintzen» salatu dute. Adierazi dutenez, Iruñeko Udalarekin hitzarmena sinatzekotan da berriz ere Antsoaingo Udala. «Hitzarmena egonda ere, badakigu Iruñeko Udalak euskarazko plaza kopurua murriztuko duela. Hala izanez gero, Antsoaingo familiak kanpo geratuko gara». Beraz, egoera ez aldatzekotan, ezinezkoa izanen zaie aurten seme-alabak euskarazko sare publikoan matrikulatzea.\nAzkenik, elkartasuna adierazi nahi izan diete euskal hezkuntza publikoaren alde lanean ari diren Iruñeko eta Mendigorriko guraso zein NUPeko ikasleei.\nEl alcalde de Antsoain destaca que tiene voluntad de responder a la demanda de euskara


‘Erraustegia ez’ manifestazioan, Hernaniko hainbat talde\nUdaleko langileak bere babesa eskaini zioten atzo manifestazioari.\nEtzi, larunbatean, 17:00etan irtengo da Anoeta estadiotik ‘Alternatiba dagoelako, errausketarik ez’ lemapean.\n2017/03/23 00:00 Osteguna\nErrausketaren aurkako mugimenduak deituta, manifestazioa antolartu da larunbata honetarako. Arratsaleko 17:00etan abituko da Anoeta estadiotik eta Alternatiba dagoelako, errausketarik ez izango da honen leloa eta ez dutela errauskailurik nahi, ez Zubietan eta ez inon eskatzen dute.\nBertan parte hartuko dute Hernaniko hainbat eragile eta talde desberdinek. Stop Kaleratzeak, EH Bildu, Kooperazio Taldea, Berdintasun Kontseilua, Zero Zabor, Karabeleko, udal langileak... dira Hernaniren izenean bertaratuko diren taldeetako batzuk.\nErraustegia baztertzen duen alternatiba osasuntsuago eta merkeago baten proposamena plazaratu zuten manifestazioaren aurkezpen egunean. Pasa den larunbatean egin zuten berriz prentsaurreko masibo bat herri manifestazio haundia bultzatzeko.\n«Ez dugu gure hondakinak tratatzeko azpiegitura garesti, kutsakor eta alferrikakorik nahi. Ez dugu nahi gure eta gure ondorengoen osasuna kaltetezerik, ez dugu nahi gure dirua xahutzerik ezta enpresa multinazionalek gure diruarekin negozioa egin dezaten, aldi berean herritarrontzako premiazko zerbitzu publikoak murriztuz», aldarrikatzen dute.


Frantziako Gobernu berriaren osaketaren berri eman zuen uztailaren 6an Emmanuel Macron presidenteak. Gobernu "antifeminista" feministek salatu dutenez. Hain zuzen, jarrera sexistak eta antifeministak izandako gizonak izendatu ditu Justizia ministerioan zein Barne ministerioan.\nGerard Darmanin Frantziako Barne Ministro berriak emakume bat bortxatu zuela salatu zuten.\nFrantziako Gobernu berriaren osaketa “zaflako” eta “irain” gisa hartu dute feministek. Sinesgaitza bada ere, horra hor, besteak beste nor diren karguetan: Bortxaketa eta eraso sexistak leporatuak zaizkion Gerard Darmanin izendatu du Frantziako Barne Ministro eta Justizia Ministro berriz Eric Dupond-Moretti abokatu ezaguna, hamaika adierazpen sexista eta misogino egindakoa.\nHautua "erabat asumitzen" duela zehaztu du Jean Castex Lehen Ministro berriak, gehituz "hobengabetasun presuntzioa" errespetatu behar zaiola Darmanini. 2009. urtean burutu bortxaketa bat leporaturik, inkesta bat bidean da Darmaninen aurka.\nHori aski ez balitz, gay eta lesbianen eskubideen aurkako adierazpenak egin zituen behin baino gehiagotan, batez ere 2014. urtean homosexualentzako ezkontza eta adopzio eskubidea Parlamentuan eztabaidagai zutelarik. Ondokoa zioen: "Oroitarazi behar da legeak ez dituela homosexualen ezkontzak bideratzera behartzen auzapezak. Tourcoingo auzapez baldin banaiz, pertsonalki ez dut bi gizonen ala bi emakumeen arteko ezkontzik eginen". Bi urte lehenago ondoko galdera txiokatu zuen: "Homosexualentzako ezkontza eta adopzioa… Guztia onartu behar ote dugu jendartea bestelakotzen denaren estakuruagatik?". Manif Pour Tous manifestazio homofoboetan ere parte hartu zuen. Adierazpen arrazistak ukandakoa ere da, besteak beste Christiane Taubira garaiko Justizia Ministroaren kontra.\n#MeToo mugimenduaren aurkari bat jarri dute ere Justizia Ministro. Bortxaketa eta indarkeria sexistei begira justizia "eraldatzeko" beharra geroz eta gehiago entzunarazten denean, esperantza gutxi uzten du Dupont-Morettiren izendapenak. Frantzian, bortxaketa salaketen %76ari ez zaio segidarik ematen eta soilik bortxaketaz akusaturikoen %10a dira zigortuak. Jakinik gainera, bortxaketa kasuen %10etan duela emakumeak salaketa jartzen... Hori horrela, eraso sexistak eta bortxaketak jasandako emakume guztientzako "zaflakoa" izan da Justizia ministro Dupont-Moretti izendatu izana.\nDupont-Moretti Justizia ministro berria.\nAbokatua da lanbidez, tartean, Georges Tron politikari bortxatzailearen defendatzen ariturikoa, adierazpen bortitzak eginez gainera: "Nik gainera jautzi egingo nizuke" adierazi zion biktimari. AVFT emakumeen kontrako indarkeriaren aurka dabilen Europa mailako elkarteari ere ondokoa adierazi zion epaitegian: "Ongi da emakumeen hitza askatzea, baina bizimodu arraro bat preparatzen diezute ondoko belaunaldiei”. Eraso sexistak eta emakumeen hitzak gutxiesten aritutakoa ere da: “Epaimahaikideak, zuen semeak autoan bere lagunaren belauna hunkitzea eraso bat da litzateke?”.\nGobernu berriaren osaketa jakin bezain manifestazio feministak burutu zituzten, tartean, Parisko Eliseo jauregiaren aitzinean, uztailaren 7an.\nScuffles erupt between feminist protesters and police in front of Elysee Palace #Paris #France #dupontmoretti #Darmanin pic.twitter.com/btAZioDlTn\nPauline Baron #NousToutes kolektiboaren koordinatzaileak jasatoka "kolpearen" berri eman dio Liberation komunikabideari: “Cesar sari banaketaren bis repetita gisako bat dugu: bortxaketak leporatuak zaizkien gizonak omenduz edota ministro izendatuz, biktimak berun geruza baten pean mantentzen dira, indarkeria sexistak eta sexualak ukatzen dira. Bortxaketaren kultura iraunarazten du guzti horrek. Roman Polanski omentzeko unean Adèle Haenelek erran zuen gisara, emakume biktima guztien aurpegira tu egitea da”. Gobernu berriaren osaketa salatzeko eta ezeztatzeko petizio bat martxan da.\nUztailaren 6an jakinarazi zuten Frantziako Gobernu berriaren osaketa. Hiru egun lehenago gobernu osoaren dimisioa aurkeztu zuen Edouard Philippe Lehen Ministroak.\nKanal hauetan artxibatua: Frantziako Gobernua | Frantzia | Feminismoa


Zinema etxean: nola jarri bozgorailuak soinu inguratzailea lortzeko | Consumer\nEtxeko zinema-sistema modernoek soinu inguratzaileaz edo 3D soinuaz gozatzeko aukera ematen dute, baina bozgorailuak behar bezala instalatuta egon behar dute.\nEtxean film bat edo telebistako edozein programa ikusteko esperientzia liluragarriagoa da soinu-sistema inguratzaile batekin, ikuslea eszenaren barruan sentiarazten duena. Artikulu honetan, etxean 3D soinuaz gozatzeko gakoak, soinu-sistema horien bozgorailu-motak eta soinu-sistema etxean dagoen espaziora nola egokitu azaltzen da, eta bi bozgorailu bakarrik dituzten soinu inguratzaileko ekipoak ere nabarmentzen dira.\nEtxean soinu inguratzaileaz gozatzea\nTeknologiaren garapenari esker, zinema edo telebista ikusteko esperientzia optimizatzen duten soinu-sistemak lortu dira. “Soinu inguratzailea” da, surround edo 3D soinua ere esaten zaiona. Soinu inguratzailea gelaren inguruan hainbat bozgorailu banatuz lortzen da, bere belarrietara soinu-seinale desberdinak irits daitezen posizio desberdinetatik.\nOro har, “etxeko zinemarako” gailuek 5.1 sistemari erantzuten diote: bost bozgorailu arrunt eta bat baxuetarako\nHala, filmaren soinu jakin baten iturria (edo ikusten ari dena) ikuslearen atzean hipotetikaren bidez kokatzen bada, soinua atzera irits dakioke, eta, hala, haren esperientzia askoz “errealagoa” bihurtzen da.\nBozgorailuak ezin dira nolanahi banatu. Zinema-aretoetan espezialistek diseinatu eta diagramatzen dute, baina etxean zinema-sistema bat erosten bada, norberak egin behar du. Ez da zaila: nola egin azalduko dugu ondoren.\nSoinu inguratzailerako bozgorailu motak\nGaur egungo telebistak, bai eta DVD eta Blu-ray erreproduzitzaileak ere, prest daude zinemako gailuak etxean konektatzeko. Oro har, 5.1 soinu-sistema deritzonari erantzuten diote, hots, soinua nola banatzen den eta, zehazki, zenbat bozgorailu dituen: bost bozgorailu arrunt eta bat berezia.\nHauek dira bozgorailu arruntak:\nErdiko bat: soinu ertainak edo ahotsekoak igortzen ditu. Kokapenik egokiena pantailaren (edo pantailaren) aurrean dago, ikusleak aurrez aurre jaso ditzan.\nAlboko bi, ezkerreko bat eta eskuineko bat: mota guztietako soinuak igortzen dituzte, baxuak izan ezik. Pantailaren alboetan jarri behar dira, gehienez ere 30 graduko angeluan, pantaila eta pertsona lotzen dituen ardatzarekiko.\nBi atzealde, bat ezkerrekoa eta bestea eskuinekoa: girotze-soinuak igortzen dituzte, pantailan ikusten denetik ez datozenak, ingurutik baizik (beraz, ikuslea eszenan bertan “sartzeko” efektuarekin laguntzen dute).\nBozgorailu berezia soinu baxu edo larrientzat da (oro har, 100 Hz-etik beherako maiztasunarekin), eta horregatik deitzen zaio ingelesez subwoofer. Gelaren edozein tokitan jar daiteke, baina kontuz, horma edo altzari batetik oso gertu gelditzen ez bada; horrek bibrazioak edo soinu-alterazioak eragin ditzake.\nBeste soinu-sistema batzuk\nSoinu-sistema oinarrizkoena monofonikoa da, kanal bakarra erabiltzen duena (nahiz eta hainbat bozgorailu izan, denek soinu bera igortzen dute). Gero, estereofonikoa garatu zen, soinuan bitan zatitu eta esperientzia naturalagoa erreproduzitzeko aukera ematen duena, gizakiak bi belarri baititu. 5.1 motako sistemei kanal anizkoitz deritze, bi kanal baino gehiago dituztelako.\nEtxeko soinu-gailuetan hedatuena 5.1 da, nahiz eta sei, zazpi eta bederatzi bozgorailu arrunt ere badauden, alboetan eta, are, sabaian lurrungarri gehiago dituztenak. Aretoaren atzealdean, hau da, ikusleari bizkarra emanez, bigarren subwoofer bat duten .2 sistemak ere badaude.\nSoinu-sistema etxeko espaziora egokitzea\nAudio-sistema horien instalazioa gela bakoitzaren aukeren araberakoa da. Askotan, ez da posible (edo oso zaila da) atzeko bozgorailuak ikusleari bizkar emanda jartzea, sofa edo besaulkia hormari itsatsita dagoelako. Beste batzuetan, telebista alboko horma baten ondoan dago, eta, beraz, alboko bozgorailuetako batek pantailatik oso gertu egon behar du.\nTeorian, ikusleak bozgorailu guztiek osatutako irudimenezko zirkuluaren erdian egon behar du.\nBeste datu garrantzitsu bat da soinu-iturriek ikuslearen belarrien altuera berean egon beharko luketela, eta, espazio-arrazoiengatik ere, hori ez da beti posible. Gainera, suposatzen da pantaila ikusten duen pertsona bozgorailuek osatutako irudizko zirkuluaren erdian dagoela. Baina, zer gertatzen da pertsona bat baino gehiago badago? Bakoitzaren entzumen-esperientzia desberdina izango da.\nNolanahi ere, azterketa tekniko espezializatua egin beharko litzateke, bozgorailuen banaketa egokiena zein den jakiteko, gelako tamainaren, hormetako materialen, telebista normalean ikusten duten pertsonen eta abarren arabera. Hori falta bada, komeni da hainbat posiziotan saiakuntzak egitea, altoparlanteekin, sentsaziorik erosoena sortzeko.\nSoinu inguratzailea bi bozgorailurekin\nEspazio- eta entzumen-arazo ugariek irtenbide bat dute soinuaren gainean lan egiten duten sistemekin, eta bi bozgorailu bakarrik erabiliz, kanal anitzeko soinuaren esperientzia berregiteko moduan konfiguratzen dute. Nola lortzen dute? Soinu-seinalearen fase-aldaketa txikien bidez. Horrela, ia hautematen ez diren aldakuntzen eta denbora-desfaseen bidez, giza garunak albo batetik edo atzetik soinu bat jaso izanaren sentsazioa du, baina, berez, frontetik heldu zaio.\nNolanahi ere, sistema horiek garestiagoak dira, eta, berez, irtenbide partzial bat dira, efektua ez baita zenbait bozgorailu ditugunean bezain ona, eta, gainera, akustikaren eta gela horren beste ezaugarri batzuen mende dago. Abantaila gehigarri bat badu ere: haririk gabeko entzungailuak erabiliz gero, kableak aurrez daitezke, soinu inguratzailearen efektua lortzen da pertsona dagoen edozein posiziotan, eta, gainera, isiltasuna bermatzen da etxean dagoen eta telebistako soinua ez entzutea nahiago duen batentzat.\nbozgorailuak etxe inguratzaile soinu Telebista zinema


IGOGAILUA JARTZEA.ZER DA JUXTUA??????? | elinberri\n2019. abenduak 6 Albisteak, Jose Larraza Legarra\nBerriz ere topatzen dugu egoera deserosoa eta zoritxarrez maiz gertatzen den bizilagunen komunitateetan. Igogailuaren mamua hain zuzen ere. Igogailuaren alde zenbat gaude? Zenbat kontra? Batengatik ezin dugu jarri baina nik 75 urte ditut eta kalera jaisteko ezinbestekoa dut igogailua jartzea. Holako esaldiak erabat ohikoak dira.\nBueno, jarriko gara lanean eta legeak zer dioen deskribatuko dugu eta gero norberak pentsatuko du zer den zer juxtua. Komunitate txiki bat 12 – 16 bizilagunekoa. Hasteko azken urteetan jabetza horietan lege aldaketak egon dira igogailuaren akordioa errazteko. Harira:\n2013 urtetik aurrera lokalek nahiz eta ez erabili igogailua ordaindu behar dute (soilik igogailua lehendabiziko aldiz jartzen denean eta beste supuesto batzuk betetzen direnean). Honek supusatzen du bizilagunek gutxiago ordaintzea.\nLehen, lege horizontala aldatu baino lehenago, akordiorako 3/5 alde egotea edo kuoten %60 alde egotea behar zen eta gaur egun gehiengo sinplea. Akordio horrekin printzipioz alde ez daudenei behartzen zaie.\nEta komunitatean 70 urteko edo elbarritu bat egotekotan ez da beharrezko akordiorik. Jarri daiteke zuzenean igogailua. Baina ordaintzeko igogailua baldintza hauek dira: bizilagunak igogailuaren kontra egotekotan bakarrik ordainduko dute 12 hilabeteko kuota arrunta gehienez. Egoera honekin gerta daiteke 80 urteko bizilagunak obraren %80 baino gehixeago berak bakarrik ordaintzea eta diferentzia beste bizilagunek. Kopuru hori ia pisu baten prezioa da.\nBai dirulaguntza dago bai, nafar gobernuak obraren %40 (BEZ a eta lizentzia kenduta) ematen du. Baina imaginatu 8 bizilaguneko komunitate batean 200.000,00 € koste osoa da eta dirulaguntza 75.000,00 €. Dirulaguntza komunitatearentzat da, ez baita pertsonalizatua errenta aitorpenaren arabera.\nOrduan 75 urte emakume batek ez du lortzen igogailua egiteko akordiorik eta lehen esandako datuekin, berak bakarrik ez du ordaindu behar 100.000,00 €. 50 urte darama bizitzen bere etxean, betiko, lagunak, betiko dendak…eta saldu behar du bere pisua eta erosi beharra dauka etxebizitza bat igogailuarekin? Batzutan egoera horretan eta haserre entzuten da “ salduko diot pertsona gaizto bati izorratu zaitezte”.\nBestaldetik ere badaude bizilagunak benetan ez dela kontua ez dutela igogailurik nahi baizik eta benetan ezin dutelako ordaindu igogailuaren derrama.\nIkusten duzuenez egoera korapilatsua da bai jende zaharra edo elbarrituarentzat, baita igogailua ezin duena ordaindu pertsoneentzat.


Sortu denaren erreferentzia sortzaileak? • ZUZEU\nSortu, ezker abertzalearen alderdi berriaren logotipoaren analisia egin dut. Nire esperientzian oinarritutako azterketa besterik ez da, ahal bezain zabala, baina mugatua.\nEguzkia itsasotik ateratzen dago egunaren hasiera irudikatuz. Hori da logoaren irudia oinarrian: kolore laranjazko laukizuzena borobil erdi batek estalia. Konbentzionalki eguzkiaren goizeko agerpena irudikatzen du, SORTU izena bezala, jaiotza, egunaren zikloaren sorrera esan nahi du. Eta, ziklo horrek, gainean du izar bat, helburu bat, amets bat, kasu honetan, Euskal Herriaren independentzia eta sozialismoa.\nElementuen banakako analisia\nIzarra berria da. Aurretik bost puntako izar gorria erabili izan da askotan sozialismoaren ikur bezala, baita ezker abertzaleak ere. EAE-ANVk sei puntako izarra sortu zuen logorako 36ko gerra aurrean. Oraingoak, hurbilera begira,Sortuk Independentistak sarearen sinbolo bera jaso du. Beraz, independentzia bezala interpretatu daiteke zortzi puntako izar hau. Ez dakit zergatik Independentistak izar zehatz hau jo duen independentzia ikur. Kasu honetan izarraren kokapenak, zeruan, helburua, ametsa, jomuga irudikatzen du.\nKoloreak; Horia eta laranja. Horia eguzkiaren kolore “naturala” bezala ikus daiteke hala erabili baita irudikapen gehienetan, eta laranja egunsentian zeruak hartzen duen kolorea bezala. Kolore horiek zer sinbolismo dute abertzaletasunarekin edo ezkertiartasunarekin? Ezer gutxi. Nik dakidala kolore hauek ez dira sinbolismoan erabili. Salbuespena, Herri Batasunaren kolorezko ikurrinako goiko bi triangeluak dituztela kolore horiek. Hortik at, nazioartean kolore hauek esanahi politiko ezagunik ez dutela esango nuke. Gurean? Azken aldian, laranja Euskaltel-en kolorea izan da, txirrindulari euskaldunena. Laranja honek, adibidez, Gasteizko jaietako txupinazoan indar handia hartu du. Bestetik, Herbehereetako herritarrek ere oso maite dute laranja kolorea, haien monarkiaren ikurra da eta. Anekdota: Euskalteli sinpatia diote koloregatik!\nSORTU izena, behealdean kokatzen da eta letrak marra zuri batek banatzen ditu. Marra hori itsasoko olatuen edo uhinen irudikapen bezala ikusten dut.\nTipografikoki SORTU beltzez idatzia dago, eguzkiaren gainean. Letrak ez dira soilak, buztantxoak dituzte. Nolanahi ere, erakunde politikoetan modaz pasatako tipografia da. Ez da ez gogoratzek erraza, ezta kopiatzeko erraza ezta modernoa ere.\nGorka Landaburu kazetariak azaldu zuen Radio Euskadin, bere iritziz, eguzki honek “iluntasunaren aroa atzean gelditzen dela” irudikatu behar duela. Gara-ko editorialak hau dio Sortu hitzari buruz: Poetaren bertsook maiz gogorarazten dutenez, «…horrela bizitzen gera, sortuz ta sortuz gure aukera, atsedenik hartu gabe: lana eginaz goaz aurrera».\nIdatzi proposamenak edo zuen iradokizunak!\nIrudia | Sortu ezker abertzalearen alderdiaren irudia | Sortu | Creative Commons By SA\nalderdi politikoak, ezker abertzalea, hauteskundeak, sortu\nPareko leihotik: Eguzkipean jarrita\n31 pentsamendu “Sortu denaren erreferentzia sortzaileak?”-ri buruz\nOlga Alegi 2011-02-09 11:03\nLaranja eta hori koloreei dagokienez (eta logoaren konposizioaz, orokorrean), iruditzen zait Fermin Muguruzak marraztu duela, Al Jazeerako lagunekin.\nLagun batek dio Beach Boys-en portadak diseinatzen zituenari eskatu diotela laguntza.\nTwitter-en irakurria: biosoja eta biodiesel eta antzekoen ildotik doala iruditeria.\nDena delakoa izanda ere, kutrea da (barkatu, baina bai).\nIñigo 2011-02-09 12:08\nZortzi puntako izarra dela eta, badirudi Iruñeko Erresumaren ikurrean ageri zela ilargierdi batekin batera.\nGerora etorri dira Antso Nagusiaren zigiluko arrano beltza eta Navas de Tolosan mairuei ostutako kateak.\nIñakito Garay 2011-02-09 14:14\nLa Madre de Dios! Ezin zatarragoa iruditzen zait logoa eta, gainera, arrotza egiten zait oso. Non daude Euzkadik Bear Zaitu! hartako irudiak. Gora Martin Txilibitu eta Xabiertxo!\nGainera, dena esan behar bada, noiz atera da gure herrian eguzkia itsasotik? Izango zen Albania Nafarroa zenean, ez bestela. Munduan garenetik, Ekia beti da ekialdetik, eta hemengoon ekialdean ez da izan sekula itsasorik, baldin eta ez bada sentido oso figuratuan, eta han, oso urruti, japoniarrak, turkoak eta txinatarrak bizi diren lurraldeetan.\nIkur txoro horrek, meditarraneotartzen gaitu, nolabait, eta maite dezakegu Meditarraneoa galanki, baina ez gara halako ezpalekorik: gu Kantauritarrak gara, eguzkia “sartzen” den Atlantiko aldekoak, pagoa, belarra, berdea eta behelaino bustia, ez eguzki desertikorik (Bardeetan salbu). Aldatzea ondo da, garapenari uko ez egitea ere bai, baina olioa nehoiz ez daiteke izan ozpin. Eta alderantzi. Txarra da, zinez, ikur hori. Ea ez dugun gauza berdinik esan behar egingo (omen) duten polikagintzarekin.\nIñakito Garay 2011-02-09 14:32\nAmaitzeko: SpaguettiWestern batetik ateratakoa dirudi sheriffaren espuela eta guzti.\nXimut 2011-02-09 15:52\nSunny Delight edariaren antza du.\nOstraka 2011-02-09 16:56\nSortu logoa ematen du Iruña Veleiako 13353 ostraka euskalduna, jaiotza, eguzkia, izarra…\n1.700 urteko logoa\nmikel 2011-02-09 16:56\nLaranja Euskaltelena eta holandarrena izango da, baina laranja Orange ere bada, irlandar abertzaleek gutxien maite duten kolorea ziur aski, bazterketa, zapalkuntza eta ukazioaren sinbolo izan baita Orangeko ordena.\ngolluka 2011-02-09 17:17\nEzin zatarragoa? Ba, bai zatarragoa izan zitekeen.\nHauxe egiteko, ez dute irudi-enpresa bat kontratatu. Ez dakit nork egin duen, baina esango nuke horrela egin dela:\nmilitanteren batek egin du, ezer kobratu gabe, presaka, egun batetik bestera, semi-klandestinitate egoeran eta buelta gehiegirik eman gabe, egun hauetan milaka sute atenditu behar izan dituzte eta.\nEzker abertzalea dagoen egoeran egonda (ilegala, ehundaka militante kartzelan, egoitza finkorik gabe, etenik gabe jarraituak, zelatatuak, apenas dirurik gabe, pertsonalitate juridikorik gabe….)\nmiraria da egin duten lana.\nAurreko batean 15 egunetan asmatu zuten alderdi bat (EHAK). Gogoratzen al duzue kartel horien diseinua? Izar gorria eta siglak, besterik ez (“bozkatu” testua ere agertzen zela uste dut). Eta hala ere -nahiz eta ETBko inkestetan 2-3 eserleku baino ez lortu, sorpresa ederra eman zuten.\nNahiko tontoa iruditzen zait egoera horretan sortutako logotipo bati hainbeste buelta ematea. Zer esan nahi duen? ba hori, hor dagoela, SORTU dutela. Eta hori nahikoa da. Zer espero zenuten ba, Cocacolaren kanpaina irudia? Atzamarrak ilargira seinalatzen duenean beti dago seinalatzeko modua kritikatzeko prest dagoena, nahiz ta jakin senailatzen ari dena lepoa jokoan duela eta kritikaria bere etxean bero bero egon.\nZatarra? Bai, zatarra. Baina ederra ere bai.\nPijus Magnificus 2011-02-09 17:19\nEz dakit zer esanahi edukiko duen baina itsusia benetan.\nManu Arregi Biziola 2011-02-09 18:53\nNire aportazio txikia. Zortzi puntako izarra, egunsentian ikusten dena, Artizarra izan leike.\nAitor Furundarena Usabiaga 2011-02-09 21:47\ngolluka, nik ere horrela pentsatzen dut. Zortzi puntako izarrari buruz berriz, uste dut jatorria iñigok idatzi duena izango zela.\nOstraka 2011-02-09 23:08\nSos Iruña Veleia webgunean Ostrakabase artxibo zoragarrian:\n13353 Sos Iruña Veleia (Ostrakabase:\n“que podrían representar un Nacimiento, con una línea curva superior que lo cubre y, sobre ella, una estrella o aspa de 8 puntas.”)\nManu Arregi Biziola 2011-02-10 09:38\nNeu be nahiko ados nago emandako interpretazioekin. Baina neri gustatzen zait.\nDena den, esan nahi nuena zera da: Iruña de Veleiako horrek be Artizarraren goizaldeko itxurarekin lotuta daudela. Begiratu bestela goizalde hauetan, garbi badago, mendabaldera egunsenti aurretik\njlazkarate 2011-02-10 10:36\nLogotipoak ez dauka nondik heldu: kolore pastelak, letra-tipoa, beheko mozketa hori, izartxoa, japoniar kulturari keinu arraro hori…niri arroz edo zorrotxoko zopa marka bat etortzen zait gogora.\nTweets that mention zuzeu.com — Sortu denaren erreferentzia sortzaileak? -- Topsy.com 2011-02-10 11:18\n[…] This post was mentioned on Twitter by juan luis azkarate, Unai Artetxe. Unai Artetxe said: Eztabaida politxa loguaren inguruan RT @jlazkarate: gehiago #sortu logotipo beldurgarriari buruz http://bit.ly/frJVE7 #yellowing […]\nAitor Furundarena Usabiaga 2011-02-10 12:22\n“Ez dauka nondik heldu, ezin zatarragoa, Orange ordenarekin konparazioa, Fermin Muguruza/Al Jazeera, kutrea…” Iñaki, agian beste eztabaida-gai bat ireki beharko duk hemen egin diren komentarioei buruz, jeje. Iruzkin hauek oso adierazgarriak dira idatzi dituztenen asmoekiko.\nIñaki Larrañaga 2011-02-10 12:52\nBi ideia daude argi egun hauetan euskaldunok uste dugunaz: 1, ilusio izugarriaz jaso da proiektu berri honen aurkezpena. Ziklo berri bat hasi da, geldiezina da, eta irabaztea da helburua!\nBestetik, logotipoa itsusia da, guztiok bat egin dugu horretan. Ikus Garan argitaratua; http://www.gara.net/paperezkoa/20110210/247741/eu/Sortu-egin-da-sortu\nBaina, garrantzitsua mamia da, ez azala. Beraz, izango da denbora itxura aldatzeko, baina martxan jartzeko ordua heldu egin da.\nTweets that mention zuzeu.com — Sortu denaren erreferentzia sortzaileak? -- Topsy.com 2011-02-10 13:10\n[…] This post was mentioned on Twitter by zuzeu, Oianko Choperena. Oianko Choperena said: Politika alde batera utziz diseinu kritikarekin erabat ados… SORTU https://zuzeu.eus/2011/02/09/sortu-denaren-erreferentzia-sortzaileakr/ […]\nMiru 2011-02-10 20:52\nBerariaz da ezin AFRUSAGOA logoa. Madril aldera jo dute “Sortu”-ko kideak bertako barne ministerioan izena ematera. Alderdi horren estatutuetan sekulako ahalegina dago ezker abertzalearen historiaz deslai agertzeko, sekulakoa. Hitzetan, tonuan, eduki osoan.\nLogoa guztiaren parte den heinean , eta kontu eginda Madril alde horretan ukabila altxatzea kondena luze baterako FROGA gisa hartzen dela adibidez, sinbologiaren alorrean begi bistakoa da (logo horri erreparatzea baino ez dago), zirrikituak ere itxi nahi izan direla alde horretatik. Bost puntako izarrik ez (¡Ajajá! aquí tenemos la estrella de KASSS, señorías!), haritza, arranoa, hostoak, ostadarrak, kolore aniztasuna…guzti hori, estatu espainiarrean, edonoren kontrako froga gisa har daiteke, lagunok!\nBerariaz egina da nire ustez. Nahita: Tori logo benetan INPERTSONAL bat, ez dezazuen ezeren “segidarik” ikusi, ezta alderdiaren ikurrean ere.\nDena dela, inor hain-hain arduratua baldin badago estetikaren edo sinbologiaren edo diseinuaren kontuekin…beste logo bat egitea eta bidaltzea badauka. Word edo TextEdit trisssste batekin bost minutuan, ttak!Agian norbaitek hartuko lioke harrixka. Edo gutxienez, lasaiago egingo luke lo, ikusten denez.\nHatz 2011-02-10 22:17\nErabat ados Mirurekin.\nEta nazkatuta nago gainera fribolitatearen kontu honekin. Borroka armatua bukatu den egunean horrelako komentarioak entzun behar izatea iraingarria iruditzen zait. Vaya semanita, Belen Esteban eta Berlusconi eskutik doaz. Nire maila intelektualak ez dit gehiagorako ematen baina kiratsa dario, baita ustez “kritikoa” edo “satirikoa” izan nahi duen humoreari.\nEdonola, ez dakit gehiegi ez logoez, ez estetikaz. Niretzako erregistroa eskuetan atera zeneko argazkian Maider Etxebarriak zuen irribarrea, disdira eta indarra dira Sorturen irudia.\nAmonamantangorri 2011-02-10 22:27\nZergatik ez antolatu logo lehiaketa bat alderdi berria bere okerretik ateratzeko?\nEdozein zirriborro eta aborto onartuko da, programa profesional batekin, ohiko paint kutrearekin nahiz carioca margoekin egina. Edozein.\nSaria: Logo hoberenaren egileak kaixomaitia.com euskaldunen harremanetarako webgunean dohako harpidetza irabaziko du. Pertsonak ezagutzeak eta mundu errealean pixkat mugitzeak ez dio inori kalterik egiten.\nAmonamantangorri 2011-02-10 22:33\nEta zergatik ez antolatu logo lehiaketa bat alderdia bere okerretik ateratzeko?\nEdozein zirriborro eta aborto onartuko da, programa profesionalenarekin, denok dugun paint kutrearekin nahiz carioca margoekin egina. Edozein.\nSaria: Logo hoberenaren egileak dohako harpidetza irabaziko du kaixomaitia.com euskaldunen harremanetarako webgunean. Noiz behinka pertsona errealekin mundu errealera ateratzeak ez dio inori kalterik egiten.\nAmonamantangorri 2011-02-10 23:30\nBenetan erraza da zuek pikatzea, nahikoa da zuen logoari buruz gauza itsusi batzuk jartzea, horretarako nick ezberdin batzuk erabilita.\njlazkarate 2011-02-11 10:56\ndiseinu grafikoa eta izaera korporatiboa kontu friboloak direla uste duzu?, eta logotipoaz ari garenok Belen Estebanzaleak garela uste duzu?, benetan? …zer da iraingarria eztabaidea honetan?\nNoski lotipoa ez dela garrantzitsuena, noski mundua ez dela amaituko logotipo ezin kaxkarrago bat diseinatu eta aurkezteagatik, noski pakea, normalizazioa edo dena delakoa (ezin jakin zer etorriko den) mila bider garrantzitsuagoa direla, baina logotipo hori Sorturen aurkezpen gutuna da mundu osoaren aurrean.\ngaur nola irten zara kalera jantzita?, orraztu zara?, telefonoa hartzerakoan, zelako tonua erabiltzen duzu?, zer irudi ematen duzu jendearen aurrean?, berdin zaizu besteek nola ikusiko zaituzte?, pertsona bat, lehen aldiz ikusten duzunean, ez duzu bere itxuragatik inpresio bat hartzen?\nIñaki Landa 2011-02-11 11:56\nOso artikulu interesgarria, Larra. Orain arte ez det erreparatu baino “kolore terapian” oso kritiko ona du laranjak. Agian, artikulua luzatzeko aukera dago datu hauekin. Segi horrela!\nOlga Alegi 2011-02-11 12:09\nIñaki Larrañagarekin ados, eta baita Laura Mintegirekin ere.\nBestalde, aurkezpen gutunaren beste alderdi esanguratsu bat, bozeramaileak dira. Lasai, ez naiz janzkeraz arituko. Baina izugarria da (izugarri polita) zelako adierazpen-festa ari den sortzen sare sozialetan eta e-posta bidez Iñaki Zabaletaren ikasle-ohien artean, enebadatxue…\nUmoreak ez dakar berez belenestebankeria. Umorea, gauza serioa da.\nAmonamantangorri 2011-02-11 12:12\n2011/02/10 @ 23:30 iruzkina ez dut nik idatzi.\nZuZeu 2011-02-11 13:40\nLagunok, guk bai, guk ikusten ditugu zuen iruzkinen IP eta posta helbideak. Badakigu, beraz, nork bidali duen zer eta nor den nor. Erregutzen dizuegu nork bere identitatez edo izenean egitea iruzkinak, eta txantxetan ere ez hartzea beste inoren identitaterik. Eskerrik asko.\nHatz 2011-02-11 14:04\nArrazoi duzu. Oker ekarri dut hona beste leku batzuetan bizitakoa. Barkatu.\nAitor Furundarena Usabiaga 2011-02-11 20:15\nAitonamantalgorri 2011-02-11 23:51\nBadakit ongi zuzeukoek posta helbideak ikus ditzakezuela, eta ez nintzen hori ezkutatzen saiatu. Ez pentsa atzo “amonamantangorri” izenean idaztea txantxetan egin nuenik, probokazio moduan baizik, idazten diren hainbat gauza ontzat ematen badira, hau ere maila berdintsukoa iruditzen bait zait. Baina nire iritzia hau izan arren, nik ez dut ZuZeu kudeatzen, beraz obedituko dizuet eta ez dut berriz egingo.\nOharra: Halere, askotan gertatzen da, nahi gabe izanda ere, izen berarekin sinatzea pertsona ezberdinek.


Hasi da hiru donostiar epaitzen ari diren 13/13 makroepaiketa - Irutxuloko Hitza : Irutxuloko Hitza\nHasi da hiru donostiar epaitzen ari diren 13/13 makroepaiketa\nEuskal presoen abokatu izandako edo presoen elkartasun sareetan ibilitako zazpi pertsona epaitzen hasi dira astelehen honetan Espainiako Auzitegi Nazionalean, tartean, hiru donostiar. Auzipetutako batek baino gehiagok torturak salatu ditu.\nAuzipetuak, Espainiako Auzitegi Nazionalera sartu aurretik, astelehenean. Ezkerretik eskuinera: Saioa Agirre, Nerea Redondo (Donostia), Jon Enparantza (Donostia), Julen Zelarain, Iker Sarriegi (Donostia), Arantza Zulueta eta Naia Zuriarrain.\nEuskal Herriko zazpi pertsona epaitzen hasi dira astelehen honetan, ETAko kidea izatea edo ETArekin kolaboratzea egotzita. Naia Zuriarrain, Arantza Zulueta, Julen Zelarain, Saioa Agirre, Jon Enparantza, Iker Sarriegi eta Nerea Redondo dira, azken hiruak donostiarrak. Fiskaltzak guztira 77 urteko kartzela zigorrak eskatzen dizkiete auzipetuei. Juan Mari Jauregi donostiarra ere auzipetuta dago, baina bere osasun egoera dela eta, auzitik kanpo utzi dute.\nLehen saioan, defentsen abokatuek hainbat eskakizun egin zituzten, baina epaimahaikideek atzera bota zituzten denak. Lehenik eta behin, defentsek epaiketa Internet bidez zuzenean ez ematea eskatu zuten, bi egun beranduago deklaratu behar zuten lekukoek saioa ikusi ez zezaten. Ondoren, abokatuak epaiketa ezeztatzeko arrazoiak adierazten hasi ziren. Lehena, Naia Zuriarrainen kasuan, non bis in idem printzipioa urratu zitzaiola adierazi zuen Jone Goirizelaia abokatuak; hau da, delitu beragatik bi aldiz ez epaitzea eskatu zuten. Izan ere, 2019. urtean zigortu zuten Zuriarrain, besteak beste, ETAko kidea izateagatik, baina Fiskalaren arabera kidetza hori eten egin zen, eta orduan bi aldiz epaitzea ondo ikusten du. Defentsak garbi utzi zuen kidetza hori ez zela etena izan.\nJon Enparantzaren eta Arantza Zuluetaren kasuan, haien abokatuak adierazi zuen bidezko eta bermedun epaiketa bat izateko eskubidea urratu zaiela; lehenik eta behin, Alfonso Zenon abokatuak dio auziaren behin-behineko kalifikazioan iritzi bat sortu dela; bestetik, Zuluetaren eta Enparantzaren aukako akusazioak Guardia Zibilaren gezur batean oinarritzen direla argudiatu zuen. Bi akusatu hauen errugabetasun presuntzioa ere urratua izan dela azpimarratu zuen Zenonek.\nBestalde, Iker Sarriegiren eta Julen Zelarainen abokatuak, Aiert Larrartek, adierazi du bere bezeroen aurkako akusazioak CNI Espainiako zerbitzu sekretuak egindako eta “babes legalik gabeko” entzuketetan oinarritzen direla, eta, beraz, benetako babes judizialerako eskubidea urratzen zaiela.\nNerea Redondoren eta Saioa Agirreren abokatuek argudio guzti hauek babestu zituzten, eta epaiketa bertan behera uztea eskatu zuten. Auzitegiko presidenteak, Angela Murillok, atzera bota zituen alegazio guztiak, eta epaiketarekin aurrera jarraitzeko agindua eman zuen.\nAsteartean, epaiketaren bigarren saioan, auzipetuen deklarazioen txanda izan zen. Jon Enparantza izan zen deklaratzen lehen donostiarra, eta bere abokatuaren galderei bakarrik erantzutea erabaki zuen. Hasieratik utzi zuen garbi Enparantzak amnistiaren aldeko mugimenduaren eta Askatasunaren parte izan dela, baina inoiz ez dela ETAko ez HALBOKAko kide izan. ETAko kide izan zela onartu zuen Enparantzak 2019an, baina adierazpen hori “47 pertsonari eragiten zigun egoera konplexu horren aurrean konponbide egokiena” zelako egin zuela gehitu zuen. Aitziber Sagarminagak poliziari deklaratu zion Enparantza zela Askatasuna antolakunde politikoaren arduradun nazionala, eta Enparantzak gogorarazi du Sagarminagari deklarazio horiek torturapean atera zizkiotela. Domingo Aizpuruak ere poliziari esan zion Enparantza zela Txanpa-ren arduraduna. Enparantzak, lehenbizi, Txanpa zer zela ez zekiela adierazi zuen, eta Aizpurua ere torturatua izan zela azpimarratu zuen.\nIker Sarriegi Enparantzarekin batera atxilotu zuten 2020. urtean Hernaniko abokatu bulegoan. Deklarazioan, adierazi zuen bere aurkako akusazioak dokumentu faltsuetan oinarritzen direla. Izan ere, Sarriegik azaldu zuen guardia zibilek bere bulegotik ez zeuden dokumentuak atera zituztela: ”Guardia zibil bat mahai azpian sartu zen, eta hogei minutura lehen ez zegoen kutxa bat atera zuen, paper batzuekin eta USB batzuekin. Beste guardia zibil batek ere bulegoan ez zeuden USB batzuk “aurkitu” zituen”. Hau dela eta, Sarriegik miaketa hau inpugnatu zuen.\nAbokatuak Guardia Zibilak aurkitutako dokumentu bat erakutsi zuen, 2005eko otsailekoa. Guardia Zibilak Sarriegirekin harremantzen du dokumentu hori, baina Sarriegik azpimarratu du 2005eko otsailean oraindik fakultatean zegoela ikasten, eta ez zela abokatua. Bestalde, Frantziako Estatuan zegoen preso baten dokumentu bat ere harremandu zuten Sarriegirekin, baina honek azaldu du ez duela inoiz Frantzian lan egin, besteak beste, ez dakielako frantsesez hitz egiten.\nNerea Redondoren kasuan, Juan Mari Jauregiren etxean poliziak aurkitutako 44.500 euroetan oinarritzen da bere aurkako akusazioa. ETAk “modu bidegabean” lortutako dirua zela eta “erakunde armatua finantzatzeko” zela dio autoak. Redondok azaldu zuen gaztetatik hainbat lan egin dituela eta beltzean ordaintzen ziotela, eta etxean gordetzen zuela diru hori. 2009an Galiziara joan behar zuen oporretan, eta egun batzuk lehenago bere bizilagun baten etxean lapurreta bat egon zenez, Jauregiri eskatu zion dirua etxean gordetzea. ETAren “iraultza inpostuarekin” zer ikusirik izan duen galdetu zioten, eta ezetz erantzun zuen Redondok.\nJoan den larunbateko manifestazioaren irudia. (Argazkia: Beñat Parra)\nJoan den maiatzean, auzipetuetako seik agerraldi publikoa egin zuten Bilbon, eta epaiketa uztailaren 12an hasiko zela plazaratu zuten. Grande Marlaskak, egungo Espainiako Barne Ministroak, agindutako polizia operazio batean atxilotu zituzten, eta, dirudienez, makrosumarioen garaiko azken epaiketa handia izango da hau.\nEpaiketa uztailean hasiko zela adierazi zutenetik, herrietan eta hirietan jendea epaiketaren aurkako erantzuna antolatzen hasi zen, baita auzipetuei elkartasuna eta babesa adierazteko ekitaldiak antolatzen ere.\nEkainaren 26an eserialdia egin zuten Egia kalean, eta epaiketa hasi baino bi egun lehenago, uztailaren 10ean, Donostian eta Bilbon manifestazioak egin zituzten. Epaiketa irailean amaituko da, eta iraileko 12. egunean manifestazio bat egingo dute Donostian, Kontxako Banderaren bigarren jardunaldian.


Eriskay Bidaiarien eta Car Ferries\nEriskay bidaiarien eta auto-ferry txartela prezioak, ordutegiak, txartelak erreserbak eta ferryak Eriskay Barra bela informazioa.\nKonparatu erabilgarri Eriskay ferry txartela prezioak denbora errealean eta merkeena Eriskay autoa eta bidaiarien ferry eta Eriskay, Barra Caledonoan Mac Brayne (Calmac) ferryak berrespena berehalako online bela. Search pertsonalizatua\nTicket Prezioak eta Erreserbak Book Eriskay Ferry Sarrerak Caledonoan Mac Brayne (Calmac) ferryak Eriskay Barra online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Eriskay bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. Eriskay ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Eriskay buruz gehiago\nEriskay Irla eta auzotarren elkartearekin Outer Hebrides Eskoziako iparraldean dagoen eremu bat da. South Uist eta Barra artean kokatzen da, eta South Uist konektatuta inauguratu 2001 in zen Calzada bat. Urte berean, Eriskay ferry South Uist eta Barra artean bidaiatzeko terminal zen. The Caledonian MacBrayne vehicular ferry Ceann a 'Ghàraidh Eriskay eta Ardmore arteko bidaiatzen Barra. zeharkaldia 40 minutu inguru irauten du.\nTurismoa Eriksay on ha motel garatzea izan da. 2010 bezala, badaude hotelak ez, bi edo hiru ohe eta gosaria establezimenduetan, eta auto-catering txabola edo etxe berriki gutxi arte. South Uist of 2001 in amaitu eta ibilgailu Barra ferry inauguratu zenetik, propietate kopuru bat dira profesionalki berritua edo opor ostatu helburua eraikitako. machair eta hondartzak Coilleag batetik 'Phrionnsa bat Rudha debekatu dira, gero eta herri bisitariek beren motor-etxeetan bidaiatzen batera.\nEriskay da hiru mila luze eta 1.5 mila zabal, eta irla nahiko hilly, 610 oinak igo, nahiz eta lur emankor da. Eriskay biztanleria 200 nagusia katolikoa daude gutxi gorabehera. Irla Ludag ibilgailu ferry bat South Uist eta bidaiarien ferry Ludag batetik South Uist eta Eoligarry Barra gainean iritsi.\nEriskay duten Bonnie Prince Charlie lehen 23 1745 uztailaren lehorreratu Jacobite 1745 6-de Rising zehar izan zen, baina zuen laguntza eza izan zen etsita, eta azkar utzi penintsulako da.\n1941 8000 tonako zama ontzia batean, SS Politikaria aground ran 20,000 whisky kasu Amerika aritzeko batzuk egitea. ekintzaile locals salvaged zama, eta horrek agintarien artean nahigabetuta eta Island espetxeratu eta isuna ziren batzuk eragin batzuk, zaila da, nahiz eta zer egin benetan zuten oker ikusteko. Whiskey Galore !, Compton Mackenzie ek idatzitako eta gertaerak dramatizatu, eyewitness kontuak, paperak historiko eta dokumentu ofizialak Ealing Comedy bat sartu egin zen 1948 ere, liburu honetan SS Politikaria eta zirkua inguratzen bere istorioa kontatzen du, Island from batel txiki Zerga ofizialak eta ontziaren maitasunez "Polly" bezala ezagutzen arazoari behin betiko irtenbidea gerra garaiko izateko. Eriskay familia askok irla uzteko lan bila eta zenbait irla familia historiko azken urteetan gutxi izan dute edo ondorengoek ez uhartean geratzen. Familia horien adibide bat Macinnnes 'destacados irla Kissling filma garai hartan familia bat izan ziren, baina gaur egun, familia hedatua uhartean etxebizitza kideak lau behera. nor geratu pertsona askok izan dira gazte dira; ez dute lan uhartean eta ez gehiago hezkuntza eskuragarri da bai. Best Eriskay Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Caledonoan Mac Brayne (Calmac) bidaiari eta autoa ferryak txartelaren prezioa eta Eriskay. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zitatu zure Eriskay ferry hautatutako txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, guztiak Eriskay ferry txartela beste edozein tour operadorea gure onena egingo dugun prezioa beat edo itzulketa eskatzeko aukera eskaintzen dizu agintzen dugu liburuxka merkeagoak aurkituko dituzu. Eriskay autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Eriskay ferry txartela prezioak lortzeko, erabilgarritasuna eta liburu autoa eta bidaiarien ferry Eriskay sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Eriskay barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Joño! Hori Sheldon Cooper da! - The Indezents bloga >>\nZiur noizbait filme hontaz hitz egin dizuedala. Nire pelikula kuttunenen artean aurkitzen da (Top 5ean ziur!) eta arrazoi ezberdinak ditut hau argudiatzeko. Lehenik, tonu eta erritmoarekin erabat identifikatua sentitzen naizela. Bigarrenik, musika (aukeratutako kantuak entzun besterik ez duzue). Eta hirugarrenik, zinera bizi hobe batera pasa den gazte-aldizkari baterako kritika idazteko intentzioarekin ikustera joan nintzela (Matraka ederra eman genuen...) eta filme hark ez zidala hasiera batean gehiegi esan. Esan beharrik ez dago, azkenean, filme ikaragarri batekin topatu nintzela.\nHasierako gaizkiulertu hartan erru handia izan zuen izenburua gaztelaniara itzuli zuen zuen fenomenoak. Garden State da filmearen jatorrizko izena eta istorioa gertatzen den eskualdeari egiten dio erreferentzia. Itzulpenaren ardura hartu zuenari ordea, egokiagoa iruditu zitzaion Algo en Comun… (Susan Sarandon eta Meryl Streep imaginatzen ari naiz Tomates verdes fritos batean…)\nHanka-sartzeak hanka-sartze, filme borobila dugu Garden State, erabat gomendagarria (normalean ez zait arreta gehiegi eskaini behar baina benetan, merezi du). Aktore nagusia Scrubs telesaiarekin ezagun egin zen Zach Braff amerikarra dugu Natalie Portman zoragarriaren ezinbesteko laguntzarekin (maiteminduta atera nintzen zinetik… berriz ere). Hala ere, amaierako kredituetara geratu nintzen (filmea asko gustatu zaidanean bakarrik egiten dut) eta harrituta geratu nintzen Zach Braff bera filmearen gidoigile eta zuzendaria ere bazela ikustean. Gerora jakin nuen Scrubs telesaila ere bere burutik atera zela.\nKontua da, aurreko batean berriz ere ikusi nuela Garden State eta beste behin, izugarri gustatu zitzaidan. Tonua, kolpeak, elkarrizketak, kutsu surrealista hori… Berriz ikusi beharko dut. Kontua da ordea (Ubedako zerroak nire esku-azpiak bezain ondo ezagutzen ditut…), filmean ageri den aktore bat ikustean sofatik altxatu nintzela honek bapatean, sua hartu balu moduan. Hori Sheldon Cooper da!!!\nOso gustura ikusten dut Big Bang Theory telesaila eta sekula ikusi duen edonork dagoeneko jakingo du Jin Parsons aktoreaz ari naizela; hiru fisikari friki, ingineru likatsu eta aktoresa izan nahi duen neska zoragarriaren telesailaz hain zuzen ere. Ez nuen bere ibilbidea ezagutzen eta egia esan, Big Bang Theoryren aurretik ez nuen Sheldon handiaren papera ezinhobeto egiten duen aktore amerikarraren berri (antzeko zerbait pasa zitzaidan Viggo Mortensen Unico testigo edo Un crimen perfecto filmeetan ikusi nuenean).\nBesterik gabe, bitxikeria bat dela eta agian zuen artean eskertuko duen filme honen beste fanerren bat egon daitekeela. Kontuak kontu, hementxe duzue Jim Parsonsek Garden State bikain honi eginiko aportazioa (Sheldon izan daiteke arazorik gabe...).\nalgo_en_comun bitxikeriak garden_state sheldon_cooper zinea


EZTIAREKIN ERREZETA: Espinaka eta rukula entsalda, gazta freskoa eta oilasko bularra ezti oilo-ozpinarekin | Gure Eztia\nEusko label kalitatea duen eztia\nEZTIAREKIN ERREZETA: Espinaka eta rukula entsalda, gazta freskoa eta oilasko bularra ezti oilo-ozpinarekin\nOrain dela hilabete batzuk, Eroski hipermerkatu batean egon ginen ezti erosle eta kontsumitzaileei hizketalditxo bat emanez. Bertan, eztiaren propietateak erakusteaz eta ezti dastaketa egiteaz gain, Eroskik jarritako sukaldari batekin errezeta pare bat sukaldatzeko aukera eduki genuen.\nSukaldariak hainbat errezeta eman zizkigun eta orain horietako bat deskribatuko dizuegu. Osagaiak, kantitateak eta elaborazioa:\n100 g “espinaka baby”\n100 g rukula\n100 g laranja\n100 g sagarra\n100 g oilasko bular errea\n100 g gazta freskoa\n100 g tomate “cherry”\nEzti ozpin-oilio saltsa:\n30 g oliba olioa\n20 g ozpin baltsamikoa\n20 g eusko labeldun eztia\n10 g ekilore hazi txigortuak\nGatz pixkat bat\nEspinakak eta rukula uretan garbitu, xukatu eta ohial baten laguntzarekin bere hortan uzten dugu.\nOilasko bularra erretzen hasten gara kanpo aldetik kolorea eduki eta barrutik mamitsu egon arte. Oilasko bularra erre dugun zartagin berberean, ekilore haziak bota eta ozpin baltsamiko pixka bat botatzen dugu. Zartaginetik kanpo, eztia, oliba olioa eta ozpina nahasten ditugu, saltsa kremoso bat sortuz. Gatz pittin bat bota eta toki epel batera eramaten dugu.\nAmaitzeko, entsalada hasiko gara prestatzen. Espinakak eta kurkuma “bol” batera botatzen ditugu. Tomate “cherry”-a erditik mozten dugu, oilasko bularra ere ebaki eta gazta fresko bat gehitzen diogu. Ezti ozpin-oilio saltsa bota eta prest dugu jateko.\nHOME GIEZ BERRI EUSKO LABEL KALITATEA DUEN EZTIA BLOGA KONTAKTU


Auzolanean garbitu dute erreka, Bitxobola talde ekologistaren ekimenez - Aiaraldea.eus\nIzar Mendiguren Cosgaya 2019-03-26 12:28 Jendartea Urduña\nBitxobola talde ekologistak erreka garbitzeko auzolana egin zuen igandean.\nUrduñako Bitxobola talde ekologistak ibaia garbitzeko auzolana antolatu zuen igandean. URA agentziarekin batera atondu zuten ingurunea. Urduñako Udalak sare sozialetan eskertu du ekimena, baita herritarren parte hartzea ere: "Eskerrik asko! Guztion artean Urduña hobetzen dugu!". Zehazki, Landatas eta Arbieto arteko ur bideko elementuak baztertu zituzten.\nDuela hiru urte inguru sortu zuten Bitxobola taldea. Aiaraldea hedabideari adierazi diotenez, ez da izan ibaira jo duten aurreneko aldia: "Urrian beste auzolan bat egin genuen". Horrez gain, bi afari ekologiko antolatu dituzte aurten.


Julio Galartaren lanak batzeko laguntza eskatu diete herritarrei pintorearen lagunek - Arrasate - Goiena.eus\nJulio Galartaren lanak batzeko laguntza eskatu diete herritarrei pintorearen lagunek\nAitziber Aranburuzabala 2016-10-06 10:29\nJulio Galarta margolaria bere margolan baten aurrean.\nDatorren urteko apirilean ehun urte beteko dira Julio Galarta margolaria jaio zela; hori horrela, Arrasateko pintorearen lagunek osatzen duten elkartea mendeurreneko ospakizunak prestatzeko lanetan hasita dago.\nArrasateko elkarteak, bada, Galartaren margolan gehiago batzeko ahalegina egin nahi du. "Gure helburua, batetik, inbentario bat egitea da, haren obra noraino heltzen den jakiteko. Era berean, datorren urtean, iaz Gasteizen egin genuen moduan, haren margolanekin Arrasaten erakusketa egin nahi dugu. Gure elkarteak dagoeneko 600 margolan baino gehiago ditu batuta, baina, uste dugu herriko etxe askotan oraindik gehiago daudela”, azaldu du Alvaro Arregik, Julio Galarta Pintorearen Lagunak Elkarteko presidenteak.\nHerritarrei laguntzeko eskaria\nElkartekoen esanetan, Galartak milaka koadro margotu zituen. "Margolanen bat duenari eta uzteko prest dagoenari gurekin harremanetan jartzeko eskatu gura diogu. Maalako Errabalean dagoen Arregi Arte dendara hurbilduta edo galartaelkartea@gmail.com helbidera idatzita egin dezakezue. Margolana zeri buruzkoa den, gutxi gorabehera zein urtetakoa den eta dituen neurriak zehaztea eskertuko genuke".


â€¦ 2020ak ezusteko egoera ekarri euskun, erakunde eta profesional lez gure egokitzeko gaitasuna proban jarriz. Araudi-aldaketen eta ondoz ondoko kontingentzia-egitasmoen harira, urruneko lana martxan jarri eta erabiltzaileei arreta birtuala emoteko bideak sendotu egin doguz. Pandemiaren hedapenak eta honek osasun, gizarte eta ekonomia arloetan izan dituan ondorioek zera agertzera emon deuskue: agiriek egundoko garrantzia dabela gure erakundean eguneroko gorabeheretan eta artxiboaren eta agiri-kudeaketaren garrantzia be nabarmena dala gardentasunaren eta informazinoa jasoteko eskubidearen berme lez.\nEta ez geunke ahaztu gura â€“ez da komeni ahaztea be- Artxiboaren gizarte eta kultura egiteko garrantzitsua. 2000ean, zerbitzu digitala jarri genduan martxan eta pandemiak erabagi ha ezinbestekoa zala eta bete-betan asmatu genduala erakutsi deusku.\nGaur egun, inoiz baino gehiago, eraldaketa digitalari jarraipena emotea eta aldaketa hori sendotzea ezinbestekoa dala ikusi da, eta dokumentu historikoei ezartzeaz gainera, parrokia, erakunde eta kurian bertan sortzen diran agiri guztietara hedatu behar dogula.\nAlderdi digital hau izango da â€“edo izan behar dau- barne kudeaketaren eraldaketa sakonerako aitzakia, garrantzi handiko lerro estrategiko bihurtuz.\nTestuinguru honetan ospatuko dogu 2021.eko ekainaren 9 hau, Artxiboen Nazinoarteko egun barri hau, besteak beste, urte honetan barriro be artxiboan bertan egiten hasi garan jarduerak agertzera emonez.\nArreta birtualaren aldeko apustuan berresteaz batera, artxiboan bertan be arreta eskaintzen hasi gara barriro be. Ikerketa-gela 2020.eko irailaren 1ean zabaldu zan, eta indarrean dan araudiak eskatuta, sartu daiteken jente-kopurua mugatua bada be, aretoa beteta egon da eta bertaratutako ehun erabiltzaile ingururi eskaini deutsagu arreta. Bisitak berreskuratu doguz eta ekoizleei arreta emoten hasi gara eta baita agiriak transferitzen be. Azkenik, 5-6 lagunez osatutako taldeei Artxiboa bisitatzeko aukera emon deutsegu.\nLehenengo eta behin, BAMegaz (BegoÃ±ako Andra Mari Irakasle Eskola) batera emoten dogun "Zientzien Didaktikarako Metodo Interaktiboen Eskolaâ€� irakasgaiko ikasleak etorri ziran. Aurreko kurtsoetan baino talde txikiagotan, zuzenean bisitak egiteko eta egitasmoak lantzeko aukera izan eben. Gainera, seigarren urtez jarraian, lankidetzan jardun izan dogu UPV-EHUgaz â€“Sarrikoko campusa, Ekonomia eta Enpresa Fakultatea- alkarlanean jardun izan dogu zuzenean eskola praktikoa emonez Ekonomiaren Historiarako artxibo-iturriakaz, Elena Catalan doktorearen eskutik, â€œArtxibotik geletara eta alderantzizâ€� AHEB-BEHAren egitasmo jarraituaren barruan.\nIkastetxeei zuzendutako jarduerez gainera, bisitaldiak eta heziketa-saioak ospatu dira Eleiz Auzitegiko langileakaz eta Bilboko Eleizbarrutiko Kuriako Artxiboan jarduten daben boluntarioakaz. Eta ikasleak hartu doguz AHEB-BEHAn praktikak egiteko: Irati, Hazilan egitasmoaren barruan, jentearen arretarako eta eskaeren kudeaketarako laguntzaile lez; Erik, UNEDeko gradu osteko â€œArtxibo-lana. Agiri-kudeaketa mundu digitalizatuanâ€� kurtsoko curriculumetik kanpoko praktiketan, katalogatze lanetan eta IÃ±aki Kuriako Artxiboan, Otxarkoaga ikastegiko SAT lerrotik, laguntzaile lanetan. Eta beste hiru lagun UPV-EHUko Letra-fakultatetik etorteko dagoz, Unibertsitateko praktika-egitarauaren barruan.\nEz dago, konfinamendu garaiko eta urrutiko lanaren ikaskuntzen abantailak aprobetxatu eta normaltasunera bueltatzera, artxibora bertara joatea baino era hoberik Artxiboen Nazinoarteko Eguna ospatzeko, dalako abantaila horreetako batzuk (irudiak, kopiakâ€¦ bide digitaletik bialdu) aurrerantzean be guztiz baliagarri izango doguzala ahaztu barik.\nAlderdi digitalak bitarteko bikainak eskaintzen ditu ikerketa eta kudeaketarako, baina artxiboetara joateak, inongo zalantza barik, galdu behar ez doguzan esperientzia bakarrak eskaintzen deuskuz.\nHeziketa eta bisiten egitaraua be berreskuratu gurako geunke, eta tailerrak, ikastaroak, ikasleei eta beste talde batzuei zuzenduta, hau da, guztiei aukera emon gura deutsegu Artxibora etorri eta zuzenean bisitatu daien, besteak beste bere gizarte, ondare eta heziketa egitekoaz jabetu daitezan.\nArtxiboen 2021eko eguna ondo igaro!


Charlottesville (Virginia) - Wikipedia, entziklopedia askea.\nCharlottesville city konderria\nCharlottesville city konderriaren kokapena AEBtan\n38°01′48″N 78°28′44″W / 38.0299°N 78.479°W / 38.0299; -78.47938°01′48″N 78°28′44″W / 38.0299°N 78.479°W / 38.0299; -78.479\n26,52 km2 (%99.81)\n0,05 km2 (%0.19)\nCharlottesville (ingelesez: Charlottesville city County) Virginiako hiri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 43.475 biztanle zituen, Charlottesville city kilometro koadroko azaleran.\nCharlottesville city konderriak 26,57 kilometro koadro ditu. Horietatik 0,05 ura dira. Beste 26,52 lurra dira. Biztanleria dentsitatea 1636,24 da.\n2010eko zentsoan bizi ziren 43.475 pertsonetatik 31.050 txuriak edo hispanoak dira. Horietatik hispano edo latino kategorian 2.223 dira. 8.344 beltzak edo afroamerikarrak. 65 amerikar natiboak ziren eta 13 Hawaii edo Pazifikoko irletako natiboak. 2.758 asiarrak ziren. Bestelako arraza bat kategorian 89 biztanle daude. Bukatzeko euren burua arraza bat baino gehiagotan 1.156 pertsonek kokatzen zuten.\nMultimedia: Charlottesville, Virginia\nBNF: 12050547h (data)


Hizlaria: Escolar Ignacio\nPandemiak mahai gainean jarri duen arazoetako bat demokrazia berrirakurtzeko beharra da. Instrumentu aparta da, baina neke-sentsazioak erakusten ditu, marruskadura-sentsazioak. Gobernuen, parlamentuen, alderdien eta oposizioaren zeregina birpentsatu behar da. Dena dago zalantzan.\nBeste gauza bat da gizartea erdi kikilduta dagoela, politika aparteko zailtasunak izaten ari delako puntu komunak aurkitzeko. Gure arduradun publikoak ez dira izaten ari bizi dugun egoera dramatikoak eskatzen duen maila.\nOrain kezkatu egin behar gaitu gertatzen ari den zerbaitek ikasketa onuragarriak utziko ote dizkigun, bizitza kolektiboa modu gizatiarrago, arrazionalago, koherenteago, adimentsuago eta komunitarioago batean ulertzeko benetan baliagarriak izango zaizkigunak.


Lehen faseko bi bikote onenak izango dira Paxaka txapelketako finalean | EHK\nCOVID19 gaitzaren ondorioz izandako hilabeteko atzerapenarekin, pasa den urtarrilaren 2an amaitu zen Laxoa Elkarteak antolatutako Nafarroako 22. Paxaka txapelketako lehen fasea. Finalaurdenak berriz, hilaren 9an jokatu zituzten Erratzuko frontoian, eta finalerdiak iragan larunbatean izan ziren, urtarrilak 15, Iruritako Aranabia pilotalekuan.\nLehen finalerdian, aurreneko faseko lehen sailkatuak, partida guztiak irabazi zituen Oskar Urrutia (Irurita), Iker Bereau (Oiz) eta Juan Mari Maia (Elizondo) hirukoteak alegia, 9-4 irabazi zion Manu Irigoien (Erratzu), Mikel Sagaseta (Irurita) eta Kaiet Itoitzek (Erratzu) osatutakoari. Bana, bina eta hiruna berdindu ondoren irabazleak 7-3 aurreratu ziren. Joko bat gehiago egin zuten galtzaileek (7-4), baina azken biak egin zituzten lehen finalistek, hartara garaipena eskuratu zutelarik.\nBigarren finalerdian, lehen fasean bigarren izan ziren Gorka Urtasun (Irurita), Ugutz Zelaieta (Oiz) eta Jabi Apeztegia (Doneztebe), berriz, Xabier Barberena (Irurita), Egoitz Prim (Irurita) eta Aritz Alundaren (Arraioz) kontra aritu ziren. Hemen ere hasiera berdindua joan zen (1-1 eta 2-2) eta jarraian Barberena-Prim-Alunda hirukoteak abantaila hartu zuen markagailuan (2-5). Baina azken zazpi jokoak erreskadan egin eta finalerako txartela eskuratu zuen Urtasun-Zelaieta-Apeztegia hirukoteak.\nGauzak honela, urtarrilaren 22an, larunbat arratsaldean jokatuko dituzte Iruritako Aranabian txapelketa honetako azken bi partidak. Lehenik hirugarren posturako lehia jokatuko dute 16:30ean Manu Irigoien (Erratzu), Mikel Sagaseta (Irurita) eta Kaiet Itoitzek (Erratzu), Xabier Barberena (Irurita), Egoitz Prim (Irurita) eta Aritz Alundaren (Arraioz) kontra.\nOndoren, arratsaldeko 17:30ean jokatuko dute final haundia Oskar Urrutia (Irurita), Iker Bereau (Oiz) eta Juan Mari Maia (Elizondo) hirukoteak Gorka Urtasun (Irurita), Ugutz Zelaieta (Oiz) eta Jabi Apeztegia (Doneztebe) hirukotearen kontra.


Alarde Fundazioa Hondarribiko adierazpena - Hondarribiko Alardea | Alarde de Hondarribia\nAlarde Fundazioa Hondarribiko adierazpena\nAlarde Fundazioa Hondarribiak adierazi nahi du, egungo arrisku egoera dela eta, ekitaldi intimo batean, Guadalupeko Urtero Urtero bezala, egindako promesari leial izanik, irailaren 8an Guadaleko Amabirjinari egin beharreko botoa berrituko dugu.\nZoritxarrez eta bigarren urtez jarraian, halabeharrez ekitaldi xume eta motz baten bidez egingo da berritzea.\nIrailaren 8ko goizeko 9:30etan, Hondarribiko Alardeko Agintariak eta Hondarribiko Alarde Fundazioko patronatua Guadalupeko Santutegira joango dira, non Salbea abestuko duten.\nPozez jakinarazten dugu, eta indarrean dauden osasun neurriak errespetatuz, aurten Botoan beste 270 pertsona egon daitezkeela, baimentzen zaigun jende kopuru handiena izanik.\nHurbildu nahi duten horien esku jarriko ditugu gonbidapenak. Hauek Alarde Fundazioa Hondarribiak Arma Plazan duen egoitzan banatuko dira; iriste ordenaren arabera banatuko dira, baimendutako kopurua bete arte. Guztia antolatua dagoenean, informazio gehiago helaraziko zaizue.\nEkitaldia zuzenean jarraitzeko aukera ere egongo da, gure web orrialdearen bitartez. Ondoren gure YouTubeko kanalean egongo da ikusgai.\nKonpromisoa, errespetua eta esfortzua izan dira eta gaur egun ere dira Hondarribiaren izaeraren zeina. Beste urte batez hau erakustea dagokigu. Egin dezagun Irailaren 8 honetaz historian gogoratuko den egun bat. 1638.urtean egin genuen bezala, denak batuta indartsuago aterako gara.


Kobetamendiko autokarabanentzako aparkalekua betetzea espero da - Deia\n100 %-ko okupazioa\nKobetamendiko autokarabanentzako aparkalekua betetzea espero da\ndeia.eus | bilbao 12.07.2021 | 17:10\nKobetamendiko autokarabanentzako aparkalekua. Bilboko Udala\nKobetamendiko autokarabanentzako aparkalekua.\nKoronabirusaren pandemiak eragindako egoera eta murrizketak eragozpen handiak direla jakin arren, Bilboko Udalak espero du aurtengo udan Kobetamendiko autokarabanentzako aparkalekuak 100 %-ko okupazioa lortzea.\nPandemiaren ondoriozko murrizketak jasan ondoren, une hauetan, egunaren 24 orduetan eskaintzen du aparkaleku-zerbitzua, eta uztaileko lehenengo zazpi egunetan bakarrik % 60ko okupazioa erregistratu du. Zifra hori pixkanaka ari da gora egiten. Aparkalekuko arduradunen arabera, uda honetan % 100eko okupaziora iristea espero da.\nGaur egun, estatuko turistek gehiengoa izaten jarraitzen dute, bisitari guztien % 60 baino gehiago baitira. Horien artean nabarmentzekoak dira Katalunia eta Andaluziako bisitariak. Atzerriko turismoari dagokionez, % 14 baino gehiago alemaniarrak dira.\nEremua Bilbo erdigunetik 15 minutura dago, eta 2021eko denboraldi honetan 72 aparkaleku izango ditu gehienez. Zerbitzu horren bidez aparkatzeko partzelak eskaintzen dira, konexio elektrikoa eta edateko ur hargunearekin, 24 orduko zaintzarekin, ur beltzak eta ur grisak husteko tokiarekin eta dutxak, komunak eta garbigailuak erabiltzeko zerbitzuarekin. Hori guztia beharrezkoa da turismo-mota honen alde egiten dutenen egonaldia eta bisita errazteko.\nAutokarabanak gehienez ere 48 orduz egon daitezke bertan, eta egunean 15 euro ordaindu behar dira ibilgailu bakoitzeko.\nEra berean, Kobetamendiko aparkalekuko langileen nahiz erabiltzaileen segurtasuna zaintzeko asmoz, covid-19aren zabalkundeari eusteko protokolo bat dago, bisitariek esparrura sartzen direnetik irteten diren arte bete behar dituzten osasun-neurriekin.\nHoriek horrela, gel hidroalkoholikoa dago espazio komun guztietan, pertsonen arteko segurtasun-distantzia bermatzen da seinaleztapen egokiaren bidez eta terraza-eremua egunero fumigatzen da, gainera, komunak egunean sei aldiz desinfektatzen dira. Erabiltzaileak aparkalekutik irten ondoren, partzelak desinfektatzeko zerbitzua indartu da, eta arreta berezia jarri da ur eta argi harguneen garbiketan.\nAutokarabanen bidezko turismoa toki berriak ezagutu eta esperientziak bizitzeko modu bat da, eta erabiltzaile gehien dituen turismo-modalitateetako bat da, segurtasuna eta aire zabaleko espazioak uztartzen dituelako.


Santa Ageda bezperarako prestaketak, azken txanpan | Noaua Kultur Elkartea\nHemen zaude: Hasiera » Sailkatu gabea » Santa Ageda bezperarako prestaketak, azken txanpan\nAsteartean Usurbilen Kantu Taldeak entsegu saioa deitu zuen moduan, otsailaren 4ko kantu eskea prestatzeko hitzordua antolatu du Zubieta Lantzenek, ostiral honetarako, urtarrilaren 31rako, iluntzeko 19:00etan Zubietako Kaxkape egoitzan.\nUsurbildar eta zubietarrek, datorren asteartean berrituko dute, Santa Ageda bezperako usadio zaharra, makilak eskutan eta hitzorduotarako egoki jantzita. Hauek dira gaurkoz, otsailaren 4rako kantu eskean irteteko deituak dauden hitzorduak:\n15:00-16:30 LH eta DBHkoen kalejira. Antolatzailea: Udarregi Ikastola.\n18:30 Kantu eskea Usurbilen, bertsolari eta trikitilariek lagunduta. Makila eskuetan eta egoki jantzita agertzea eskatzen da. Antolatzailea: Kantu Taldea.\n18:30 Kantu eskea Zubietan, Kaxkapetik abiatuta. Antolatzailea: Zubieta Lantzen.


1. 1900-1939 gipuzkera liturgia elizondo kristpe 0276\n¡Egizko Jainkotasunaren iturri, nere Jaun-Jangoiko! Zugandik egi ta jakinde goi-ugariyak artu ta beste Aingerubai adirazteko, Aingeru argiyak (1) Aingeru mota bat egin zituzun.\n2. 1900-1939 gipuzkera literatur prosa elizondo loretegi 0141\nElizan, eliz-maiako kutxan, Jesukristo Ber-bera zeruan bezela dagoala, bizirik eta bere Gorputz, Odol, Arima ta Jainkotasuna Beragan dauzkala.\n3. 1900-1939 gipuzkera literatur prosa ejercicio santuac 0433\nBeguira orañ Jesucristo gure Jaunaren jaincotasuna Pasio sagraduan añ ezcutatua egon bazan ere, eguicari miragarriaquiñ aguertua.\n4. 1900-1939 lapurtera-nafarrera literatur prosa catjauf 0110\n5. 1900-1939 lapurtera-nafarrera literatur prosa jnn bihotz-2 0088\nJainko semearen gizon egitea, eta, bertze hitzez mintza nadien Jainkotasunaren gordetzea gizontasunaren itzalean etzen bertzerik, baizik ere, Eskritura Sainduak diona, harren ezteustea.\n6. 1940-1968 gipuzkera literatur prosa vill 0126\n(...); baiña ala ere nabaitzen du eztala arkitzen bakarrik edo Jesusgandik aldendua lurralde berri ontan: Jesusekin batean dagoela, eta oni eskutik elduta sartu dala Jainkotasunaren errian.\n7. 1940-1968 gipuzkera saiakera-liburuak a.a. cardaberaz 0043\n8. 1969-1990 bizkaiera literatur prosa onaind 0097\nOrain, apaldu dozuen ezkero, zoaze zeuen etxeetara ta lo egin: biar, eguna urratu baizen laster, zaar geiagori dei egiñik, atzerritar au arrotz bezela artuko dogu jauregian, jainkotasunai sekulako opariak eskiñitakoan, beroni emon bear dautsogun laguntzaz mintzatuko gara, neke ta ezeren kezka barik, eta geuk lagunduta, txit urruti egonda be, bere sort-lurrera bizkor eta alai eldu daiten, eta bere eskualdera jo arte iñundiko kalte ta ezbearrik izan ez dagian; bere etxean aurkitzean, bada, igaro bearko dau aduak eta Gorulari alasokoak, bere amak argitara ekarterakoan, aria irutean erabagi ebena.\n9. 1969-1990 bizkaiera literatur prosa onaind 0165\n11. 1969-1990 bizkaiera saiakera-liburuak bizkaiko herri iturriak 0011\nKristautasunean bertan ere Jainkotasunaren urezko sinbologia nabari da, amai eta neurribako Pielago moduan harturik.\n12. 1969-1990 euskara batua ikasliburuak f. rodriguez 0086\nBi esferatako unibertsoak, astronomiaren alorrean barruan eta kanpoan daudekeen ardurak soluzionatzeko, gidari polit bat sortu zuen, J.C.I, IV mende bukaeran, aipaturiko sistema onartua izan zen; planetaren ardura eta betebeharrak soluzionatzeko bakarrik ez, lurraren galdekizunaz erantzuteko ere baizik, hostoen erorketaren eta gezi baten hegalaldiaren arazoak argitzeko, adibidez, eta animaren ardurak ere soluzionatzeko, esate baterako gizonaren eta jainkotasunaren artean dauden erlazioak.\n13. 1969-1990 euskara batua ikasliburuak anai elkarte bat 0082\n- absolutuaren, Hirutasunaren, jainkotasunaren hiru elementuak.\n14. 1969-1990 euskara batua literatur prosa j.k. igerabide 0007\nbihotza belaunikatzen zait:\nSistole nahiz diastole,\n15. 1969-1990 euskara batua saiakera-liburuak j. arregi 0037\nHasieran kondaira ta kultura gaitzesten bazituen, Jainkoaren jainkotasunaren izenean noski, gero onartzen ditu, Jainkoaren jainkotasunaren izenean noski, orain ere.\n16. 1969-1990 euskara batua saiakera-liburuak j. arregi 0080\nAdimenkeriak eta kondairakeriak zein ondoren izan zituen ikusirik (erlijio mailan Jainkoaren jainkotasunaren galtzea, kultur mailan (politika, gizarte arazoa etab.) etsipena bi mundugudate ondoren), egoerak eraginik bide berriak jorratzen hasten da: Barhek gizatiarra den guztia gaitzetsirik Jainkoaren trazendentziara jotzen du.\n17. 1969-1990 euskara batua saiakera-liburuak heraklito 0008\n79. Gizonak berari haur (esaten) dantzu jainkotasuna (daímon), haurrak gizona bezala.\n18. 1969-1990 euskara batua saiakera-liburuak uzei 0272\nSin.: Jainkoaren dohainak; Jainkoaren atributuak; Jainkotasunak\nJainkoaren * misterioari egokitzen zaizkion tasunak, berez gizakiari edo bestelako izaki lurtarren bati dagozkionak: Jainkoaren mugagabetasun eta * baztergabetasunari egokitzen zaizkio, berez mugatuak diren dohainak edo tasunak, hauek nolabait Haren mugagabetasunari dagokion bikaintasunera eramanez.\n19. 1969-1990 euskara batua saiakera-liburuak txill 0070\nBadirudi gizonaren adimenak, oharkabeki, azalpen hirukuna bilatzen duela, fenomeno nagusitan hiru partetan taxutuz; jainkotasunean, beraz, hiru betekizun antzeman-uste balitu bezala.\n20. 1969-1990 euskara batua saiakera-liburuak vill 0304\nIzan ere, Kristoren arimak Jainkoa ikusten bazuen ere, ez zuen Jainkotasun hori bere luze, zabal eta sakon guztian barnatzen.\n21. 1969-1990 euskara batua saiakera-liburuak in: azkune mendia, iñaki: zezenak euskal herrian, v-xii 0005\n22. 1969-1990 euskara batua saiakera-liburuak egutar 1968 0082\nEta zer eskatuko?, eta Haren antzeko izan gaitezela Jainkotasunean eskatzen du.\n23. 1969-1990 euskara batua saiakera-liburuak egutar 1968 0082\nHura gizon egin den bezala, gu jainkotasunaren kide egin gaitzala.\n24. 1969-1990 euskara batua saiakera-liburuak sinesterik eza 0087\nGurutziltzatuak ez dauka guk jainkotasunari jarri ohi diogun aurpegirik.\n25. 1969-1990 gipuzkera liturgia a. begiristain 0074\nEmen agertzen da, batez ere, gureganako Jainkoaren errukia: Kristo etzala il zuzenentzat eta santuentzat, pekatari eta gaizkigilleentzat baizik; eta bere izatez jainkotasunak iltzerik etzeukelako, guregandik artu zuan guretzat eskeiñi zezakena.\n26. 1991> euskara batua ikasliburuak erlijio katolikoa 2 00037\n-Zenbait artistak, Michelangelo kasu, Jesusen gizatasuna agertzen dute bete-betean, harmoniaren eta edertasunaren eredu gisa eta haren jainkotasuna, aldiz, ahaztu egiten dute, antza.\n27. 1991> euskara batua liturgia abendualdia 00020\n-Jesu Kristo Jauna, gizon eginez zeure jainkotasunaren aintza erakutsi diozu munduari; sendo gaitzazu zeure etorreraz.\n28. 1991> euskara batua liturgia ibe2 00551\n29. 1991> euskara batua literatur prosa j. arretxe 00144\n- Portaera haiek ikusita esan du orduan Swami guruak, nori bururatuko zitzaion Hama Krishna mundura jaitsitako jainkotasuna izan zitekeela?\n30. 1991> euskara batua saiakera-liburuak p. iztueta 1281


“Bosteko” erakusketa Zelaieta zentroan ikusgai | www.amorebieta.com\nInicio Kultura “Bosteko” erakusketa Zelaieta zentroan ikusgai\n“Bosteko” erakusketa Zelaieta zentroan ikusgai\nKoldo Etxebarria, Luis Miguel Gómez eta Jesús Lizaso artisten lanek osatzen dute Aldundiak sustatzen duen Bosteko-ren XI. edizioa\nHiru artista bizkaitarren erakusketaren komisarioa Iñigo Sarriugarte Gómez da eta izena “Isilunearen poetikak, oihartzuna sortzen duten esentziak – Poéticas del silencio, esencias en resonancia” da.\nBosteko-k, berriz ere, Bizkaia zeharkatuko du eta ekitaldiaren hasiera Amorebieta-Etxanon izango da, irailaren 6an; ostean Arrigorriaga, Leioa, Basauri eta Getxo bisitatuko ditu.\n“Isilunearen poetikak, oihartzuna sortzen duten esentziak – Poéticas del silencio, esencias en resonancia” da edizio berri honetan proiektuak hartu duen izena. Erakusketak bilaketa barneratuaren egoera irudikatzen du, baina ez bakarrik artistarengandik, aldi berean ikuslea ere berariazko ibilbidean murgiltzera, izaki guztien sakoneneko esparruarekin kontaktu estua edukitzera gonbidatzen duelako. Horregatik hautatu diren proposamenak ezin dira bakarrik gozamen poetikotik eta estetikotik ikusi, derrigorrez behar dutelako gogo-aldartearen izaerako komunikazioa. Bosteko 2018ren barruan hiru artista bizkaitar hauen obrak biltzen dira, Luis Miguel Gómez, Koldo Etxebarria eta Jesús Lizaso, eta erakusketaren komisarioa Iñigo Sarriugarte Gómez da.\n“Isilunearen poetikak, oihartzuna sortzen duten esentziak – Poéticas del silencio, esencias en resonancia”\nNazioarte mailako erakusketa garrantzitsuak burutu ditu: Lacda-Digital Art Galery: “Snap to Grid“ (Los Angeles) 2008an eta Federation of Canadian Artists (Vancouver, Kanada) 2015ean. Beste alde batetik, nazioarte mailako sari garrantzitsuak irabazi ditu, besteak beste “Digital Imagery Exhibition” – Federation of Canadian Artists (Vancouver) eta Fundación Focus-Abengoa Saria (Sevilla), biak 2015. urtean.\nArtículo anteriorAmorebieta-Etxanoko euskaltegien 2018-2019 ikasturteko matrikula-aldiaren hasiera\nArtículo siguienteSEIS AÑOS DE INTERNAMIENTO POR EL HOMICIDIO DE URREN